Gros auzoko zabalgunea (I): itsasoari irabazitako lurretan sortutako hiria – HiritArtea\nGros auzoko zabalgunea (I): itsasoari irabazitako lurretan sortutako hiria\nisusko | 2017-04-24\nUrumea ibaiaren eskuinaldeko ertzean, Ekialdeko zabalgunearen jarraipena izan zen Gros edo Kursaal-ekoa. Grosen Lagasca ingeniariak ere Kortazarren zabalguneko traza geometrikoari jarraipena ematea planteatu zuen, ez bakarrik Urumea ibaia bideratuz baizik eta Ulia mendiaren azpiko hareatza zabaletan itsasoari lurrak irabaziz, hiri historikoaren ezkerraldean.\nBertako obra nagusiena Salamankako pasealekua izateak eraikitzeko udalerriak zeuzkan arauetan aldaketak eragingo zituen, ur-fronteetako paisaiak babesteko asmotan. Izan ere, ‘ekialdeko zabalgune’ horretan Santa Katalinako pasealekurantz ematen zuen lehenengo etxaldean, ur-fronteko lerroari jarraituz, arkudun eraikin handia kokatu nahi izan zuten, “Gran Fonda Kursaal” deituko ziotena.\n1. Gros auzoko zabalgune planak.\n2. Gros auzoko zabalgune planak (Lagasca, 1873) eta auzunearen itxura XIX. mende bukaeran.\nUrteak iragan ahala…\n1889ko hurrengo lehiaketan, teknikari bat baino ez zen aurkeztuko, hirigintzaren aldetik sona larregirik gabeko planoarekin. Luis Aladren arkitektoak aurkeztu zuen Gros auzoa antolatzeko <<Itsaso aurrean>> izeneko proiektua. Urumea ibaiaren eskuinaldean Zabalgunearen hedapen bitxia proposatzen da, 15 urte lehenago Lagasca ingeniariak Zurriolako hondartzari lurrak irabazteko aurkeztutako eskemari nolabait uko eginez. 1892an Kostako murrua eraiki zutenean hondartza ere erabat txikituko zuten, azalera hori are eta urriagoa izanik Zurriolako urbanizazioaren ostean (1911). Hori ikusirik hondartzaren berreskurapenerako proiektuak bultzatuko zituen Udalak hurrengo urteetan eta hamarkadetan, 1944an Zurriolako lur-muturraren eraikuntza-lanak hasiz. Lau urte beranduago bertan behera geldituko ziren, behar ziren harriak Monpas-eko harrobitik ezin zituztelako atera.\n3. Duela hamarkada gutxi Zurriolako hondartzan buruturiko ibaiaren kanalizazio lanak.\nBestela, hastapenean zeuzkaten premisak gehiegi eraldatu gabe aurrera segitu zuen Kortazarren zabalgunearen eraikuntzak XX. mendeko lehen urteetan. Antzinako Santa Katalina auzoan, ibaiaz bestaldean Groseko zabalgunea hasi zen planteatzen Urumeako kanalizazioaren ostean, Zurriola ere hartuz. Han ere tailerrak eta biltegiak zeuden finkatuta XIX. mende amaieratik, Ulia mendiaren azpiko langileen etxebizitza gutxi batzuekin batera. Ondoren ikastetxeak, hiltegia, ospitalea, zezen-plaza, komentu erlijiosoak eta tranbiaren geltokiak agertuko dira. Alabaina, familia bakarreko txalet batzuk ere baziren itsas bazterrean, Inazio deunaren elizaren inguruan. Etxe hauetako asko desagertuko dira Zurriolako zabalgunearen obrak hastearekin batera. Auzunea klase apalari begira proposatu bazen ere, klase ertainak eta dirudunak hartuko zuten itsasoko lehen lerroak aprobetxatuz. Honela, urbanizazio proiektua baino itsasoari irabazitako lur guztien ustiapen osorako programa bilakatuko zuen Sociedad Inmobiliaria del Kursaal erakundeak.\nEra berean, lorategi-hiriko arauak aplikatu zituen Udalak Kursaaleko etorbidearen eta itsasoaren artean eraikitzeko falta ziren lurzoruetan. XX. mende horretako hasieran, Donostiako auzunerik inportanteenetarikoa izateko aukerak zeuzkan Grosek, kondizio urbanoen aurreikuspenak aldatu zituztenean. 1919ko lehen lehiaketan saridunik ez bazen izan, 1922koan Machimbarrena eta Díez de Tolosana izan ziren irabazle. Erdiguneko enparantza batek itsas bazterreko txaletak ordenatuko zituen zezen-plaza eraitsi ostean, azkenean itsasadarreko lur-sail libreek zezen-plaza mantentzea posible egin zutelarik.\nGrosek izaera oso konplexu eta kaotikoa hartuko zuen aurrerantzean, antzinako estrukturen eta urbanizazio berriagoen elkar bizitzaren korapiloaz, traza urbanoaren morfologian atzematen ziren funtzio sozial, ekonomiko eta sinbolikoekin batera. Burgesiaren zabalgune zabalak langileen espazio murritzagoekin egiten zuen topo, garajeak eta tailerrak nahastuz. Ulia azpirantz jarraipena izango zuen XX. mende erdialdeko urteetan Ategorrietaraino helduz. Bertan mantentzen ziren baserri eta nekazaritzako lurrak elementu arbuiagarriak bihurtuko ziren laster, txalet etxeez eta lorategiz inguraturiko errepidean. Donostiako erdigunerako eta baita Pasaiako porturako distantzia txikiak kontrakotasunak adierazten zituzten; Pasaia aldeko industriaren bilakaerak agintaritza zuen klase aberatsak espazio urbanoan islatzen zituen adiera sozialak oztopatzeko edo aldrebesteko arriskua baitzeukan, klase apalagoen eta langileen ezarrerarekin. Helbururik behinena itsas bazterreko espazio berri hauen apaingarritasuna zela dudarik ez, dentsifikazio prozesuen inpaktuak ekiditeko. Aipaturikoa Ulia mendiko funikularrarekin eta tradiziozko erabilera berreskuratu edo berrasmatuekin batera (denbora-pasako guneak, baserritxoak, merienda-tokiak, e. a.). Hala ere, auzune proletarioak izango ziren aurrerantzean paper erabakigarria jokatuko zutenak. Horrela, anabasa tipologikoan etxebizitzak, familiabakarreko bizitokiak eta komentuak aurkituko genituzke, Ulia mendiaren magalean eta errepidearen alderdietan, Pasaiara doan metropoli korridore populatua irudikatuz: Ategorrieta, Intxaurrondo, La Paz, Bidebieta, Altza, eta Herrera besteak beste. Paisaian inpaktu bortitzena duen eskualde urbanoa (batez ere 1960-1980ko hamarkadetan).\n4. Ategorrieta partean kokaturiko hiri-altzari bereziak, erlojuak.\n5. Errepidearen ondoan jarritako ‘Ate’ eskultorikoaren argazkiak norabide batean eta bestean.\n Mende erdi pasatuta, 1993an Zurrriolako hondartzaren berreskurapena gauzatuko zen lur-muturra definitiboki eraikiz, Zurriolatik Sagües-eraino doan litoraleko pasealekuarekin batera.\n Izenari omen eginez, Iñigo Pagolak diseinaturiko Atea edo Garaipenaren Arkua eskultura publikoa kokatu zen 2008an. Gorriz margoturiko marko karratuaren gisan, lurzoruan iltzaturik ongietorria egiten dio bisitariari, Donostiara barneratzeko momentuan ikuskizun espazial eta sinbolikoa emanez bertako bide-gurutzean.\n| Tagged donostia, errepidea, Gros, hiri-paisaia, hondartza, ur-fronteak, zabalguneak


Datorren urtean inoiz baino gogotsuago ospatuko ditugu Inauteriak Lezon | Lezo.eus\nDatorren urtean inoiz baino gogotsuago ospatuko ditugu Inauteriak Lezon\nCovid-19ak sortutako egoera dela eta, aurtengoan ez dira Lezoko Inauteriak ospatu ahal izango birusaren hedapena moztu eta lezoar ororen osasuna eta segurtasuna bermatzeko.\nHorri jarraiki, Udaletik egun hauetan ere erantzunkidetasunez eta arduraz jokatzeko eskatzen dute, elkar zainduz eta errespetatuz\nLezo eremu gorrian dago oraindik eta pandemiak, halaber, hedatzen jarraitzen du herri, lurralde zein estatu mailan. Ondorioz, aurtengoan osasun larrialdi egoera dela eta, Lezoko inauteriak bertan behera gelditu dira.\nErabaki hori elkarren artean hartu dute Udalak zein Trapujaleren lagunek, betiere, birusaren hedapena moztu eta lezoar ororen osasuna eta segurtasuna bermatzea lehenetsiz. "Helduko dira garai hobeak eta orduan, behar bezala ospatuko ditugu bai inauteriak zein bertan behera utzi behar izan ditugun gainerako festa zein ospakizun guztiak ere, baina, aurten, elkar zainzu behar dugu, horretarako indarrean dauden neurriak errespetatuz eta beteaz", azaldu dute.\nInauterietako esentzia ez galtze aldera, baina, Trapujale udaletxeko balkoian izango da datozen egunotan eta Udalak etxeetako balkoiak koloretako banderez apaintzera animatzen ditu herritarrak, egun bakoitzeko dagokion kolorez, alegia:\nHorrekin batera, lezoarrei erantzunkidetasunez eta arduraz jokatzeko deia ere luzatu die, ospakizun eta festak ez egiteko eta gizarte harremanak murrizteko eskatuz. "Datorren urtean, inoiz baino gogotsuago ospatuko ditugu Inauteriak", esanez amaitu dute.\nHona hemen prestatutako bideotxoa:


On Kixote Mantxako. Lehen Zatiko 46garren atala\nKoadrilleroen jazoera nabarmengarria eta On Kixote gure zaldun zintzoaren basatasun handia agertzen direnean.\nOn Kixote erauntsi eta erauntsi ari zeino, Apaizak koadrilleroei burutik egina zegoela sinetsarazi nahi zien, hitzez eta egiteez nabarmena zen eta esan beharrik ez, baina haien atxilo-xede hura aurrera eraman ez zezaten, asmoa bertan behera uzteko limurtu nahi zituen, eta atzemanaz geroztik espetxera eraman arren, azkenean, zoraturik zegoelako, aske utzi behar izanen zutela adiarazi zien. Atxilotzeko agiria zekarrenak, aldiz, On Kixoteren zorotasuna epaitzea ez zegokiola erantzun zion, agindu ahal zuenak agindutakoa betetzea baino ez, eta espetxeratu ondoan, hamaika aldiz askatuko balute ere hari berari bost axola.\nHorrela eta guztiz ere – esan zion Apaizak – , oraingo honetan ez duzue eramanen, nire irudikoz, ez du bere burua eramaiten utzi nahi.\nHalaxe, bai, Apaizak ongi azaldu zien, eta On Kixotek hainbat zorakeria egin zuenez, bera baino are zoroago izanen ziren, izaitekotan, haren zentzurik-eza antzeman ez balute; lasaitu egin ziren, bada, eta bakezale agertu ere bai, bizargin eta Santxoren artean sartu baitziren, elkarrenganako gorroto gorriz, artean, atralakan zirautela eta.\nAnaidikoak ziren, justizia egileak horretaz, eta azkenean haien bien arteko ararteko nahiz epaile jarri ziren; biak ala biak, erabat ez baina oso ase geratu ziren, hondarrean, nahiko etsi zuten edo aski den adina, behinik behin, eta basta txalmaren truke eman zioten elkarri, ez hederik ez buruhalik baina; eta Manbrinoren kroskoari buruz, Apaizak, On Kixotek ezer jakinen ez zuen eran, zortzi erreal eman zion txoletaren orde; bizarginak, ordain-agiri bat izenpetu zion, ez orduan, ez gero, ez inoiz ere, "sekula sekulorun amen", berriz ere haren eske ez ibiltzeko. Liskar biak eztitu ziren, ematu ziren, suharrenak ziren haiek; alabaina, On Luisen hiru morroeen joan-etorria behar zen nola-halakatu, beste otseina, hemen, On Fernandok eraman nahi zuen lekurantz lagun eta, aldi berean, begirale egitearren geratuko zen bitartean. Asturua onaren aldera lerratu zen, zori onak hegan zebiltzan, eta dena pozgarri zitzaien, atseginbide, ostatuko bi maiteminduei; halabeharrak den-dena ondo bai ondo bukarazi zuen, beraz, eta, azkenean, On Luisek nahi zuen guztia otseinek onartu zuten; ez zen, honegatik, negarrari emana Klara anderea, aurpergian nabari zuen, bai, arimaren poza, norbaitek hala ikusi bazuen argi ikusi zuen. Zoraida, zalantzan zegoen, ezin ulertuzko gora-behera guztien hariari jarraiki ezinik, batean argi bestean ilun, batarekin poz bestearekin kezka, beste guztiei begira zegoen, bere espainiarrari bereziki, beronengan begiak ez ezik arima bera ere baitzuen emana. Ostataria, beti erlantz, begi guztiak beti zabal-zabalik zituelako, Apaizak bizarginari eman zion eskupekoa ikusi bagerik ez zen geratu eta On Kixoteri laka eskaritu zitzaion, zarratatu zituen zahagiekin isuritako ardoa burutik kendua ez zuen, eta, ez Rozinante, ez Santxoren astoa txiribogatik aterako zirela esan zion, zin-zinez, harik eta atzenengo ardita bera ere ordainduko zion arte.\nLasaitu zuen Apaizak, ordaindu zion On Fernandok, Entzularia ere gogo onez ordaintzeko gerturik agertu zenaz gero, eta hala denak pozik, bake-bakean batzuk eta besteak; benta istilutsu harek, harez geroztik, ez zirudien Agramonteren guda-zelaia, On Kixoteren hitzez esatearren, Oktabianoren garaiko mana eta gentza-toki baizik. Ororen eritziz, Apaiz jaunaren asmo on, ele der, dohain handiei esker, eta On Fernandoren esku zabal inorena ez bezalakoari ere esker, dena ongi baino hobeki bukatu zen.\nOn Kixotek bere burua aske ikusi zuen, hainbat liskarretatik at, bai berak bai ezkutariak eragindakoak, eta handik hara, lehengo bide beretik itzuliko zen; jazokizun handi bat egiteko asmotan hasi zen eta bukatu behar zuen, haretarako bereziki deitua eta hautatua izan baitzen; joan zen, bada, aurren-aurrenik, arin asko, Dorotearen aitzinean belaunikatzera. Honek ez zion hitzik esaten utzi jaiki zen arte; men egitearren, zutitu zen eta honela esan zion:\nEsaera zahar batek dioenez, ene andere eder, bentura zedinak hartza, ez zedinak ez bartza, asturu onaren ama adimendua dela alegia, eta hainbat arazo larritan honela gerta ohi da, auzia bada-ezpadakoa izan eta artekari arduratsuak bukaera ona eraugiten du: inon egia baldin bada hau, guduan da egi-egia; etsaiari aurrea hartzeko aurretik ondo gertatu beharra dago, aurrekusiz, eta aurkakoa babespean jarri aurrez garaipena lortzen da. Hau guzti hau, andere goren eta bikain, zera dela eta diot, gaztelu hau, dagoenekoz, guretzat kalte erakargarri baino ez dela iruditzen zaidala eta, onurarik ez, hemengo kea ateratua dugu; noizbait ekusiko dugu, bai, baina nork daki, isilpeko susmur eroaleren bat edo beste dela bide, berorren etsai erraldoi eskergak ez ote dakien, gaurgero, porroskatzera banoakiola, ttikitu behar dudala; eta honegatik, bere burua zaintzearren gaztelu edo gotorleku bat eraikitzeko beta nahikoa izanen luke, nire beso nekagaitz honen indar eta trebetasuna galarazte aldera? Hau dela eta, ene andere, igar dezagun aurretik, esan dudana legez, aurrekusi dagigun, gure adimen onaz haren asmoak igarriko ditugu eta, gero, goazen, galdu-gordean bada ere, zori onaren bila; berorren etsaia aurrrez aur nik aurkitu artean on litzateke zoria berorren esku balitz.\nIsildu zen On Kixote, eta lasai-lasai neska ederraren erantzuna igurikitzen gelditu zen; berau, gizalegez bezala On Kixoteren antzeko moldeaz, harroxko-harroxko, honela mintzatu zitzaion:\nAnitz esker, zaldun jauna, eskertzekoa baita, izan ere, nire nahibage larri honetan niri laguntze aldera agertu izan duen asmo sendoa, zaldun denari dagokion era zintzoan, bestalde, behartsu edo zurtzen alde egoitea zein egitea zaldunak berez berezkoa du eta; zeruari nahi dakiola, otoi, berorren eta neronen asmoa betetzea, munduan emakume eskerronik badela ikus dezan berorrek. Nire joanaz, gero gerokoak; berorren nahimema nirea da, honetaz: xeda beza berorrek nahi bezala nirekikoa; noizbait nire honek berorren esku neure zaintza eta neure jaurerrien berjabetzeko eginkizuna ezarri banuen, ez dut, orainez gero, berorren zuhurtasun handiak agintzen duenaren aurka jo nahi.\nJaungoikoaren esku izan dadila – esan zuen On Kixotek – ; nire aurrean anderezkoren bat makurtzen bada, jaikiarazi eta bere berea duen jauraulkian eserarazteko aukera ez dut huts egin nahi. Bego geroagoko joaite hori, arriskua luzamendutan omen dago eta luzatze honek gogoari zirika egiten dio. Eta eguzkipean ni izutzen, beldurtzen nauen inor ez denez, goazen, ea, Santxo, jantz ezak Rozinante, ipiniok basta hire astoari, gertu ezak Erreginaren esku-zaldia, egin diezaiogun agur gazteluko jaunari, eta beste jaunoi ere agur, eta goazen hemendik oraintxe.\nSantxo han zegoen, entzun eta isil, eta burbuñoka hasi zen, burua batera eta bestera higitzen, mintzatzen hasi zenean\nAi, jauna, jauna, eta baserrixkan gaizkia, omen, duen hotsa baino handiagoa izaitea, gero; eta barka biezadate bonetadun prestuok!\nZein gaitz egon daiteke inongo baserrixkatan, ez ludi osoko hiri guztietan ere, nire kalterako hots egin dezakeenik, doilor hori?\nBerori nardatzen bada, gaitzitzen bazaio – Santxok berriro – ixildu eginen naiz; ezkutari zintzoa naizen aldetik, bere jaunari otsein onak egin behar dion bezala, erranbeharrekoa erraiterik ez badut ez dut erranen.\nErran, bada, nahi duana – ihardetsi zion On Kixotek – baina ez niri beldurrik sartu nahi; hi beldur bahaiz heu haizen-haizena haiz; ni, ostera, ez banaiz neu naizen-naizena naizelako duk. Sarrakioa niri sartu?\nEz da hori, atx! Jainkoaren aitzinean bekatari ni! – Santxok harzara – ; erregina deitzen duen hori, Mikomikon edo dena delako hori erresuma hori, eta zera, nago, egiaz ote den ala ez ote den, zera, nire neure ama bera baino erreginago ez delako uste osoa dut, ziur nago egon ere; berak dioena izanez gero, hots, nehongo erregina balitz, ez litzateke hor leusin-leusin egiten dion norekin edo norekin musuka ari izanen, edozein etxe-gibeletan, burua ostentzen duen bakoitzean.\nDorotea gorritu zen, Santxoren hitzok entzunda, izan ere, egia zen, bere senar On Fernandok, behin edo behin, beste begietatik urrun, nahikari onaren sari "irabazia" ezpainez hartu izan zuena (Santxok behin begiztatu zuen eta halako arinkeria, lixunkeria, gorteetako neskatxarren egikera zela iruditu zitzaion, erresuma handi bateko erregina baten molde baino areago), eta ez zion erantzun nahi edo ezin erantzun zion deusik Santxori, aitzitik, bere erasian aurrera joaiten utzi, eta honek gehiago esan zuen:\nHauxe diot, bai, jauna, zeren, hainbat bidetan zein bidexkatan ibili ondorean, gau tzarrak eta egun tzarragoak iragan eta gero, gure neke guzien emaitza biltzera hemen ostatu honetan jolas eta solas dagoen batek jin behar badu, ez dago zertan lehiaz joan Rozinanteri astraka janztera, astoari bastaz edo txalmaz atontzera, zaldiari edergarritzera, geldi egon hobe dukegu, eta puta guziak goruetan, eta dagigun jan-edan.\nOi, zein zen handia On Kixotek, bere ezkutariaren hitz ergelok entzunaz, hartu zuen sumindura! Handia, eta hain handia, ezen, begietatik sua zeriola, totel antzean mihia lotua zitzaiola, tu-pindarka, esan nahi eta esan ezinean zarrapastaka ihardetsi baitzion, honela:\nOi doilor, zital, gizatxar, etxakin, ahobero, mihizikin, biraozto, ozar, lagante, gibeljale gaiztotzar hori! Nire neure aurrean holako hitzok esatera ausartu, gero, zu, hemengo andere entzute oneko hauen aur-aurrean holako ezesatekoak , holako ozarkeriak esatea gero, holako paparzkeriak zure irudimen nahasi, ero horretan erabiltzea, gero! Zoaz, zabiltza, zoaz, nire begien aur-aurretik, sortzez bidutzi hutsa zaitut eta, gezur-ontzi handia, iruzur-kutxa betea zara, doilorkeria guztien mandioa, gaitzerrailea zu, gangarkerien batu-banantzailea, erret-mailako pertsona guztiei zor zaien lotsa onaren arerioa zara zeu. Zoaz nire aitzinetik, ez ager, nire amorruarren!\nBekainak makotu zituen, ahutzak puztu zituen, so egin zuen batera eta bestera, ostiko gogor bat eman zion lurrari, zaldiak putinka bezala, bere erraien barruan irazekia zuen errasumin goriaren zantzuak guztiak. Hitz saminokin imintzio sepatsuak, fixtin-faxta! egiten ikustean Santxo beldurtu zen guztiz, kikildu zen hagitz, izutu zen xoil, lur osoa ikaratu zitzaion, eta oinen azpian zuena pitzatu balitzaio, ber-bertan, irentsi balu, berebiziko poza hartuko zukeen; ez zekien zer egin, nora jo ez zekiela geldi-geldi zegoen egonean, eta, behingoan, bizkarra itzuli, alde egin eta bere nagusiaren begi-aurretik ihesari emaiten hasi nahi zuen, baina, Dorotea zentzuduna, On Kixoteren kasketaldiak eta zoroa ongi ezagunak zituenez, samin eta sumin hura pittin bat iraungi nahiz, mintzatzeari ekin zitzaion:\nEz haserre, Itxura Hitseko Zaldun jauna, berorren ezkutariak esandako kirtenkeriengatik, beharbada ez ditu gogo txarrez esaten, adimen onekoa da eta kristau zintzoa ere denez, ez dut uste inoren lekukotasuna ekarriko duenik; osterantzean, sinestekoa da, bai, zalantza bagerik, berorrek ongi dioen antzera, gaztelu honetan gertatzen diren batzuk sorginek eraginikoak direla, eta , baliteke, Santxok ikusi uste duena, sorginen edo aztiren baten bitartez ikusarazia izana, Txerren lagun, nire ohore garbiaren kalterako.\nJaungoiko ahalguztiduna!, zin dagit – berriro On Kixotek hitza hartuz – ; horra, berorren handitasunak koxka jo du, egia da, bai, Santxo bekatari honen aurrean halako ezekusteko txatxarren bat ipini zuela, sorginkeriaz ez bada inoiz ere ekusterik izanen ez zuena; nik badakit, bai, gixagaixo honen txintxotasunaz, bere iñoxoan ez daki iñoren aitorpenik ondo hartzen.\nHorixe, bai – On Fernandok – ; barkatu behar dio berorrek, On Kixote jaun, ezikusiarena egin behar du, sicut erat in principio, horrako ikuskari ezikusteko horiek ikusi baino lehenagokoratu behar du. Halakoxea izanki bera eta!\nOn Kixotek barkatzen ziola erantzun zion, Apaiza Santxoren bila joan zen, apal-apal jaugin zen eta balaunikaturik nagusiari eskua eskatu zitzaion, eman ere honek, mun egin zion harek, bedeinkatu zuen honek, ziotsola:\nOraintxe badakik, Santxo seme, egia dela nik askotan erran izan diadana, hots, gaztelu honetako gertaera guztiak sorginkeriaz sorraraziak direna.\nNeuk ere horrela uste – Santxo mintzatzen – , ni burusian goiti eta beheti erabili ninduteneko hura izan ezik, izan ere, hura egi-egiazkoa izan zen.\nEz pentsa – moztu zion On Kixotek – hala izan balitz ni aspertu eginen nintzaiekean, hiri egindakoagatik, eta oraintxe bertan ere mendeku hartuko nikek, baina ez orduan ez orain, ez diat izan apentzeko aukerarik, hirekiko bihurrikeria nori ordainarazi ez baitut izan.\nAzken hitz hauek hango guztien jakinmina piztu zuten, harako burusiarena zer ote zen jakin nahituak denak eta txiriboginak, hitzez hitz, Santxoren hegaldiaren berri eman zien, eta ez zuten, ez, barre gutti egun haiek guztiek, Santxo lotsagorritan jarri zeino. Nagusiak berriz ere sorginkeria izan zela adiarazi arren, Santxok, lelo xamarra bai baina ez hain lelo, ez zuen sinesten, inola ere, bera gora-beheratu zutenak hezur eta haragizko nordinak ez zirenik, guztiz egiatzat eta egiaz egiaztatutzat hartua baitzuen, zalantza izpirik bage, mamu edo antzekoak ez zirena, bere nagusiak besterik sinetsita ere.\nBi egun joanak ziren, hango handiki talde hotsandiko hura han zegoela, eta inoratzeko tenorea heldua zela iruditu zitzaien; lehendik dakigunez, Dorotea eta On Fernando, Mikomikona erregina askatzeko aitzakiaz, On Kixoterekin herrira itzultzeko trikimainaz ibilten ziren, baina, asmoaz beste egiteko esan zien Apaizak, berak eta Bizarginak eroan nahi zutela-eta, sorterrira bihurtu ondoan zorotasuna sendatzeko. Itzain bat agertua zen, beharrak haretara eta, Apaizak, buru argikoa gizona, harekin itundu eta honela egin zezaten agindu zien: gurtaket batzuk sare antzera ipiniz kaiola moduko bat eraiki zuten, On Kixote xabal-xabal barruan sartzeko neurrikoa. Gero, Apaizak asmoz eta jakitez, On Fernando eta lagunak, On Luisen morroeak, txiriboginarekin koadrilleroak eta, aurpegiak estaliz mozorrotu ziren, bata honela bestea hala, gazteluan egondakoaz beste jende zeinbait zela On Kixoteri irudi zekion. Egin eta, ixil-ixilik, berau lotan, gertatu hainbat matraka, mokokaldi eta esgarratik atseden hartzen zegoen lekura sartu ziren.\nHarenganaino iritsi eta, loak hartua ezeren zaratarik aditu ez, eta dra! heldu zioten, tintinka lotu zuten, beso-hanketatik, eta, bat-batean lokaizkatu, izuz itzarri zenean ezin higitu inola ere, harri eta zur eginda gelditu zen, begien aurrean zituen momotxorro haiek ikusiaz lauorrian.Laster, ordea, irudikatu zuen, ohi zuen era eroan, aurrean zituenak oro gazteluko mamu hutsak zirela, eta bera sorginduta zegoela, ezin baitzen higitu: den-den-dena Apaizak asmatu zuen bezalaxe gertatzen zen. Bakarra, Santxo zegoen, hango denetan, bere zentzu osoan, nahiz eta bera ere nagusiaren gaixotasun ber-berak zeharo jota ez bazegoen ere hor-hor zebilen ibili; eta harako mamu itsusi haiek nor edo nortsu ziren ezagutu zuen; ez zuen, hala ere, aho itxia ireki, harik eta nagusiaren atxitze hura zertan bukatzen zen ikusi arte; nagusia ere ixilik, bere ezbeharra nondik etorri nora joan asmatu ezinik. Kaiola ekarri zuten, barruan sarritxi, eta taketak gogor josi zituzten.\nLepoan hartu zuten, eta gelatik irteitean, halako ahots lotsati bat entzun zen, Bizarginak ahal zuen erarik lotsatienean egina, ez bastadun bizarginak, besteak baizen, eta zioen:\nOi, Itxura Hitseko Zaldun! Ez bedi berori kaiola horretan doalako atsebage izan, horrela du ongien berorren neke handiz hasitako arrisku-bilatze galgarri hori arinago amai dezan. Eta amaituko da, baina lehoi nabar samina eta uso zuri tobosoarra batera uztartzen direnean, lepondo goititua ezkontzazko uztarri bigunera behetitua; inoiz ez legezko erkidego honetatik jaioko baitira, ortzipe osoko argitara, lehoi-kume beldurge aita adoretsuaren erpe aztaparkariak erakutsiko dituztenak. Eta hau, Ninfa ihesegileari darraion jarraitzaile honek, bere izaitez arin eta era gisatsuan, argizko irudiei bi eguneko ikustaldia egitean gertatuko da. Eta zu, oi inoiz ezpata gerrikoan, bizarrak aurpegian, usainmena sudurretan izan dituen ezkutaririk zintzoena eta esanekoena zaren hori! Ez, ez zaitez zorabia, ez ikara, zure begien aitzinean horrela zalduntza ibiltariaren gaina eta bikaina kaiolatua ikusteaz; laster, zu ere, mundua sortu zuenari nahi balekio, hain gora, hain goretsia izanen zarenez, zeure burua zerorrek ere ez duzu ezagutuko, eta zure nagusiak egin zizkizun agintzak gainezka emanen zaizkizu. Zagoz ziur, Gezurtiñe jakintsuaren izenean, zure lansaria ordaindua izanen dela, ikusiko duzu; zoaz, oinatzez oinatz, zaldun sorgineztatu gementsu honen atzetik, on dukezu, bai, bera doan lekuraino elkarrekin joaitea. Gehiago esaterik ez dut zilegi eta zoaz Jainkoarekin, ni gibelera banoa, dakidan lekura.\nIgarkizuna azkentzean, ahotsa ozendu zuen eta apaldu berehala, hain xamurkiro, hain doinu eztitsuaz, iseka norean-nora zihoan zekitenek berek ere entzundako hori guzti hori egiazkoa zelako usteak ukitu zituela.\nOn Kixote, igarkizuna entzunik, lasaitu zen, alderen alde ulertuz haren esan nahia ondo ondoretu baitzuen eta Tobosoko Dultzinea bere maitearekin behar den legezko ezkontza santuan uztartua izanen zela ikusten zuen, elkarrengandik kumeak sortuko zirela, haren sabeleko bere haurrak hain zuzen, Mantxaren betiereko aintza handirako. Sinetsi zuen tint eta ahotsa goratuz, hasperen sakon bat egin eta gero, honela mintzatu zen\nOi zu, nor nahi zaren ere, horrenbeste onura iragarri didazuna! Otoi dagizut, niketz eska zakizkion nire arazoak bere esku dituen sorgintzaile jakintsuari, ez ni hiltzen uzteko naraman kaiola honetan, zuk egindako agintza pozgarri egundokook beteak ekusi arte; hau guzti hau honela izaitera, gartzelako neke hauek arintzat hartuko ditut, eta aringarritzat lotzen nauen lokarri hau, eratzan nauten etzatoki hau ez dut hartuko borroka-toki lakartzat; ohe bigun, ezkontohe ezti balitz bezain guri izanen zait. Santxo Pantza nire ezkutaria pozkidatzeko, bestalde, zure bihotz eta asmo ona sinesten dut, ez ni zorionean ez zoritxarrean utziko bainau, bada, nire asturu on txaburragatik ez bada zureagatik bada, hitz emandako uhartea edo antzekorik emaiterik ez balego, azkenean, gutienez, agindutako lansaria ez du galduko, nire azken nahia aitortua dago eta eman behar zaiona aginduta dago, ez, baina, berak egin dizkidan hainbat eta hainbat zerbitzu onen heinekoa, nire ahalaren neurrikoa baizik.\nSantxo Pantzak gur bat egin zion, makurtuz, esku biak munkatu zituen, biak lotuak zituela eta.\nKaiola lepoan hartu eta mamu haiek idi-gurdian ipini zuten.


EGUNEKO ADIERAZPENAK: Amarauna sarearen jaialdiaz - Arrosa\nEuskal Herrian hezkuntza ez formalean ari diren aisialdi talde eta elkarteen sarea da Amarauna. Elkarrengandik ikasi, elkarri lagundu eta hezkuntza ez formalari duen garrantzia aitortzea dira talde honen helburuak. Euskara eta euskal kultura ardatz izanik, balioen hezkuntza sustatzeko lanean dabiltza eta larunbat honetarako Jolasaz hezi kalea bizi jaialdia antolatu dute Zarautzen. Horren inguruan hitz egin zuten Irati Seijok eta Usua Martinezek Info7 irratian, eta haien hitzak bildu ditugu eguneko adierazpenen tartean.\nPosted in ZebrabideaTagged #aisialdi #amarauna #eguneko adierazpen #euskal kultura #euskara #ez formal #hezkuntza #irati seijo #sare #talde #urtxintxa #usua martinez


Uribe Kostaz hitz egiten | Uribe Kostari buruzko kultura gaiak | 2 orria\nAitortzen dut: ez dut Korrika ikusi. Antolatzaile madarikatuek aproposa egin dute. Nire herritik pasatu da lantegian nengoenean, lantegitik, ordea, lanorduz kanpo pasatu da. Gutun bat bidaliko diot AEKri hurrengoan, antolatu aurretik, nire egutegi eta ordutegia kontsultatzeko.\nJakin badakit Korrika oraindik ez dela amaitu. Hamaika TBn egunero martxa ikusten dut, ETB, Berria, Twiter… hamaika hedabideek sekulako segimendua ematen digute. Jakin badakit, Bilbon igandean helmuga izango duela, jai erraldoi eta guzti, baina ez da izango bera. Han badakit giro itzela egongo dela, eta ondo pasatuz gain, aldarrikatzeko eta disfrutatzeko parerik gabeko aukera izango dugula. Joango naiz, eta itzela izango da, baina ez da bera. [larunbatean idatzita dago testu hau]\n(Argazkia: http://www.Hiruka.eus web gunetik jasota)\nKasualitatez, Hiruka birpasatzen, topatu ditut nire herriko bideoak. Udalak babestuta, antza, Hirurak Korrika osoa jarraitu du Getxon. Dena grabatuta egiteaz gain, kalitate onekoa da, batez ere ekitaldi hain dinamikoa grabatzeko, soinua ere garbi entzuten da.\nLuzea izan arren, ikusi dut, badakizue, kotileo moduan, lagunak ateratzen direla; elkarteen eramaileen nor den; tontolapiko horrek lekukoa zertarako eramango duela; koño! tabernari batek eraman eta laguntza eman duela, pote estra merekiko du… Badakizue, normala. Hala ere, minutu bi ondoren konturatu naiz grabaketak hunkitzen nauela.\nAitortzen dut: korrika hunkitzen nau. Ez dakit zergatik. Ez dakit zein den hunkitzen nauen elementu konkreturik. Ez dakit zergatik berrehun desarrapatuek, edo batek, furgoneta atzean hunkitzen nauten. Ez dakit zergatik arraunlari morroskoek, irakasle suspenditzaileek, ikastolako ume astunek, funtzionarioek… hunkitzen nauten. Aztertzen nuenean pentsatu dut, agian, antolatzaileek zirela. AEK ez da izango hunkigarria, labore itzela egin arren, hunkigarriak… elkarteak ez dira. Agian Korrika-langileak. Ezta pentsatu ere. Furgonetan doazenek potroak jotzen dizkiete korrikalariei: eguzkiak (aurten ez), hotzak edo euriak jotzen duenean, haiek babes eta eserita. Gainera, kabroiek erritmoa beti aldatzen diete: – Arinago, arinago, berandu da eta!! – Astiro, astiro, ez dago presarik eta!! – Hango mutilak kanpora, pankarta atzera!! Batek baino gehiagok bere familia inbokatuko. Grabaketa osoan, alboetatik agertzen diren neska edo gizon arraro bat, baina ez dira batere hunkigarriak. Berdez jantzita, nortzuk dira? espontaneoak? San Ferminetan bezala telebistan ondo ikusteko kolore hori daramate? Bat-batean agertu, sprinta egin, eta di-da batean desagertu. Ez, ez dira hunkigarriak.\nAztertu ondoren, dudarik gabe, elementu ikusezinak dira hunkigarriak: euskara, jakina, ekitaldiaren ardatza eta kulturaren motor nagusia. Hala ere, hunkigarriena eta barrukoa jotzen duena herriaren mugimendua da, edo, hobeto esanda, mugitzen den herria, euskarak mugitzen duen herria. Jendetza dagoelako; gizabanako furgoneta atzean, bakartia, basamortuetan egunsentia ikusten duelako; lekukoaren hartzailek eta emailek, ezagutu gabe, elkar besarkatzen dutelako; aitak edo amak kotxean eramaten duten semeari lekukoa ematen diolako, esperientzia konpartitu nahian; atso edo agureak, hunkituta, eta malkoak daramala, esfortzuz, urguiluarekin lekukoa altxatzen dutelako; elbarriak; presoen aldeko eramaten duena, ez aldarrikatzeko (baita ere), urruneko presoek ere korrikan egoteko eta sentitzeko baizik…; baita udalak ere kolaboratzen duelako. Hortik dator, bai hunkigarritasuna. Horregatik guztietatik, eta askoz gehiagogatik, hunkitzen nau Korrikak\nDena den, Hirukan primeran ikusi arrren, datorren edizioan, antolatzaileak, mesedez! Nire agenda begiratu! Herrian zein lantegian ikusi nahi dut eta! Eskerrik asko!!\nOso kritiko izan gara beti,Getxoko udaleko ondare-politikarekin. Normala da, hamaika kasu daukagu kritikak egiteko eta. Kasu horiek ez ditugu hemen aipatuko, ezagunak izan arren, artikulu baikorra da eta. Dena den, noizbehinka, ondareari dagokionez, udalak ondo egiten du, adibidez, Galeako gotorlekuko dorrea, talaia. Bai, egia da: udalak dorrea duela asko konpondu duela, gaurkotasuna galdu duela, adibide bat besterik ez dela… baina, zor diogu udalari.\nGuztiontzat, talai hori, gazteluarekin batera, Getxoko ikur nagusietariko bat da (Aixerrotaz gainera, jakina). Bere kokapenak eta bere itxurak erreferente bihurtu dute. Bere egoera oso txarra zen, gaztelu osoa penagarria bada, dorrearen irudia berbera zen baina, altua zenez, nabariagoa.\nEskailera apurtuta, goiko baranda ere puskatuta (nahiko berria bada ere), haizeak zein materialak berak (oso harri txarra da) harlandu asko desegin zuten. Hondakina besterik ez zen, nahiz eta edertasuna eta esangura mantendu artean. Oraingo zaharberrikuntza, ez da izan zaila, ez luzea, eta, seguruenik, ezta garestiegia ere. Hala ere, asmatu du udalak.\nAlde batetik, ez dute ezer berri “sortu”, egin dute behar den minimoa. Eskertzekoa da, batuetan, badakigu, joera dago zerbait hobea sortzeko. Materialak ere ondo doitu dira, zegoeneko antza dute; eta, zaharberritzeko eskolak eta ideiak dauden arren, esan liteke hemen errestituzio ona egin dutela. Laburbilduz, jende askok ez du nabarituko aldaketa, baina degradazio prozesua gelditu du udalak. Urte asko eman zaio talaiari, esfortzu txiki batekin.\nPena da, gazteluarekin ez jarraitzea, argi dago konponketa puntuala izan dela eta gaztelua, aitzitik, ur handia dela. Beste egun batean. Bitartean, zorionduko diogu udalari. Gustatuko litzaiguke, eta ez da gehiegi eskatzea, udalak honen bezalako ekimen txiki gehiago egitea, ez urbanizatzeko, edo txukuntzeko, berreskuratzeko baizik.\nHala ere, zalantza bat dugu, ea berreskuratu dute arrisku sortu zuelako, edo kultura ondarea delako? Ez. Ez erantzun, ilusioarekin geratu nahi dugu.\nModan dago Memoria Historikoa. Hemendik ere askotan idatzi dugu horretaz. Beraz, eta oso interesgarria delako, gure euskararen aldeko elkarteek (Aitxu, Berbots eta Egizu) Intxortarako bisita antolatu digute. Bisitaldia Intxortako gatazka eta Elgetako memoriala erakutsiko digute. Merezi du. Hor Gipuzkoa eta Bizkaiaren arteko frontearen lerroa egon zen, eta Mola kolpistak berak zuzendu zuen erasoa. Intxorta inguruetan orban eta aztarna asko geratzen dira eta, ikusezinak, barruko orbanak, interpretazio zentroa/museoan ondo azaltzen digute. Aukera ona da ibilbide lasaia egiteko, eta hain urrun eta hain hurbil dauden episodioak gogoratzeko.\nIntxorta Elgeta, 1936\nMemoria historikoak ertz asko du. Ezagunena, agian, fosaren aurkikuntza eta errekuperazioa da, askotan agertzen dira gure hedabideetan eta. Guztiok ulertzen dugu (behar) gure areketan dauden gudariak eta errepresaliatuak, edo herriko jendea, duintasuna merezi duela. Erraz ulertzen da, eta faxismotik ere ulertu behar zen, gorrotoak eta beste antzeko sentimenduek humanitatea ilundu ezean. Guretzat, gainera. derrigorrezkoa da askatasunagatik hil zutenei merezi duten errekonozimendua ematea, bertan, Ukrainan, Kongon edo Txilen, balore unibertsala da eta.\nHorrekin batera, memoria dugu, goratu behar ditugu biktimak, errepresaliatuak, hildakoak, eraildakoak, ihes egin zutenak. … memoriak historia txikiak historia kolektibo bihurtzen ditu. Pausoz pauso, horretan elkarte asko daude, bakoitzak bere kabuz agian, baina guztion artean memoriaren puzzlea osatzen.\nHorretaz gain, noizbehinka Ikur frankistei buruzko gatazka azaltzen zaigu. Hor ikuspuntu desberdinak egon litezke. Erromatarrek damnatio memoriae egiten zuten askotan, nik aldiz, ez dut uste politika absolutua izan behar duela. Ikur asko desagertu behar direla argi dago, min egiten digutenak eta beste irakurketa ezin dutenak batez ere. Beste batzuetan, aldiz, ikurraren berrirakurketa egin behar da, zentsua aldatu eta ondo azaldu, horren adibide on bat Espainiako Haziendaren eraikina izan liteke. Nik ez nuke bota, baina duela asko, asko, bere aurrean, azalpen on bat izan behar zuen: erail eta errepresaliatuei buruz hitz egiten, eta sarraski horretako ikurra dela azaltzen. Berbera gertatu beharko luke Espainiako Valle de los Caidos. Lotza eta amorrua nahasten da bisitatzean, ez eraikinagatik, oraindik mantendutako diskurtso faxistagatik baizik. Dena den, eztabaidatzeko badago ere, inakzioa da, dudarik gabe, akats nagusia. Eraikinak manten daitezke, baina diskurtsoak ez, eta isilak ere ez. Batzuetan postfrankismoaren errua da, beste batzuetan, berriz, gure politikoen eta gure mugimenduaren falta.\nBeste ertz bat, ondarea da. Arlo horretan, ordea, gutxi egin/ten da. Talde batzuk, boluntarioak, medio gutxiekin, tokiko lan itzela egin eta egiten dute: Berango, Laudio, Ugao, Elgeta eta beste askotan… Bistan dago arlo hori egitaratu behar dela eta instituzioek gogoz sartu behar dutela, oraindik geratzen diren aztarnak kontserbatzeko eta aproposeko irakurketa egiteko.\nArlo guztietako gauzak ikus genezake datorren igandean Elgetan, aukera ona Memoriala eta lubakiak bisitatzeko; ona ere materiala ikusteko, hobeto ulertzeko nolakoak diren halako gatazkak, eta, nola ez. ondorioak pairatzen zutenei ulertzeko eta ondratzeko.\nInformazioa hartzeko eta apuntatzeko\nSopela (aitxuizuba@gmail.com / 603 894 364)\nGetxo (egizugetxo@gmail.com / 644 277 155)\nGoizero nire errituala egiten dut; berandu edo goiz, egunkariaren bila noa. Kioskoan beti begirada arin bat egiten dut: bistan dauden azalak, egunkariek “oparitzen “dituzten lapikoak… Azken egunotan, ordea, hainbat paper eta tramankuluen artean, Hiruka astekaria agertu zait.\nBizarra Lepoan-ek eta UK-k bere funtzioa bete zuten, baina astekari-formatua behar genuen (kirola eta horoskopoa izan arren), normalizaziora eraman gaituzte, oraindik zerumuga urrunean egon arren. Erronka erraldoia da, gure komunitatea txikia baita, hau da, irakurleen unibertsoa oso zabala ez da. Euskal hedabideen beharra argia bada beti, nabariagoa da gutxiengo esparruetan, Uribe Kostan hain zuzen ere. Erreferente horiek kalean jartzen gaituzte, eta, aldi berean, baieztatzen digute hor gaudela, askotan ez entzun arren.\nHala ere, arazoak ere itzelak izango dira, barrukoak zein kanpokoak. Kanpoan badakigu zeinak diren arrisku nagusiak: diru falta, udal eta beste erakundeen babesa eznahikoa… Dena den, barrukoak dira arazo nagusiak: testuinguru horretan kalitateko produktua lortzea, merezi duen informazioa ematea eta independentzia lortzea, era kritikoaz lan egiten, besteei kritika gordinak ez egiten saiatuz, eta aldi berean, haren helburura eta baitan ez traizionatu. Oreka zaila da, baina ezinezkoa ez da, momentuz, horrelakoa izan behar baita gure euskarazko hedabideen bizitza.\nHorretaz gain, interneteko berri emailea ere txalotzekoa da. Modu erraz eta azkar informazioa nonahi har dezakegu, papereko osagai on bat da eta. Gainera, formatu digitalak partizipazioa errazten du, zerbait esateko duten guztiek parte har dezakete. Bete aldetik, arazoak erronkak eta helburuak berdinak izango dira sareko natural bat-batekotasunaz handituta. Interneteko egitasmoa oso anbiziokoa oso iruditu zaigu, beraz planteatua ere garaipena da. Espero dezagun pausoz pauso, eta guztien lanekin, interneteko informazio-zerbitzari eredugarri bihurtzea.\nAmaitzeko, falta dena beharrezkoena da: jendearen erantzuna, irakurtzeko, bilatzeko, komentatzeko… Ohikoa baino aktiboagoa egon behar dugu. Egileek (kazetariek, teknikoek, lagunek, instituzioek…) nabaritu behar dute gure nahia, animo eta bermea, jakiteko haien atzean benetako komunitatea bat dagoela. Azken finean, guztion artean mantendu behar dugu; guztion artean hobetu behar dugu; eta guztion artean, amaitzeko, erreferente bihurtu behar diogu. Zoragarria izango litzateke.\nArkeoikuska 2013 argitaratu du Eusko Jaurlaritzak. Dakigunez, Arkeoilkuskan urteko ekintza arkeologiko guztiak azaltzen dira, 2013koak honetan, hain zuzen ere. Erosoa da gure herrietako esku-hartzeak aurkitzea, udalez antolatuta baitago. Tamalez, aurten egindako lanak ez dira asko gure eskualdean: Barrika, eta Lemoiz, besterik ez. Gainera, Lemoizkoak emaitzarik ez du eman. Beraz, uzta eskasa aurtengoa.\nArkeoikuskan agertutako argazkia: materiala, estratigrafia eta indusketa\nEskasa bai, baina ezin da ukatu dagoena kalitatekoa dela, Joseba Rios arkeologoak Barrikako Aranbaltzako kanpaina azaltzen digu. Artikuluan, zientzia-datuz beteta egon arren, sarrerak eta ondorioak ondo laburtzen dituzte emaitzak, horregatik, ondo uler dezakete arkeologian ez-jantziek.\nBarrikako Aranbaltza aztarnategia ezaguna da adituen artean, halaber, Joseba Rios arkeologoa, eskualdekoa ere bai. Horrek Burgosen lana egin arren, CENIEH-n, eskualdeko lan arkeologiko askoren errua du. Aranbaltza ez ezik, beste aztarnategi batzuk ere ikertu ditu (berak eta bere lan-taldeak), historia-aurrean eskualdeko garrantzia azpimarratuz, kalitatez zein kantitatez. Aipa ditzakegu Muriola, Errementariena, Moreaga…\nAranbaltza aztarnategia erdi paleolito eta goi paleolitoaren arteko trantsizioan datatzen da (duela 35.000 urte-edo esan dezakegu irakusrleak gidatzeko). Antzinatasun horrek, berez, garrantzia ematen dio edozein aztarnategiari, baina, horretaz gainera, oso arraroak dira penintsulan, aire libreko goi paleolitoko aztarnategiak (Chatelperroniensen, batez ere). Estratigrafia oso zabala ez izan arren, nahiko argi agertzen zaigu. Aldaketen aroak interesgarri zein arazotsuak ohi dira. Horregatik, hainbat arazoen konponbiderako laguntza handia eman diezaguke Aranbaltzak.\nJakinda denez, indusketa ez da amaitzen aztarnategian. Arkeologoek oraindik daukate lana: datuen antolaketa, analisiak (C-14a horien artean), konparaketak, ondorioak…\nArkeoikuskaren artikuluak ondo erakusten digu arkeologoen lana eta erabili den zientzia-metodoa. Espero dezagun datorren urteko argitalpena gure eskualdeko lan gehiago izatea\nAranbaltzari buruz gehiago jakiteko: Hemen\nArkeoikuska 2013 jaisteko: Hemen\nPozik egon behar dute Getxoko Portu Zaharrekoek. Aldundiak 100.000€ jarriko omen du, udalak lanak egin dezan. Duela asko entzuten ari gara auzokideen kexak, batez ere, azpiegiturei eta hezetasunei dakienez. Pozten gaitu beraz hartutako erabakiak. Hedabideen arabera, lehentasuna uraren azpiegiturek izango dute, herriko argiarekin batera, ez da kasualitatea, udalak azaldu duenez, auzokideen kontaktuak estuak ei dira.\nAzpiegiturak oinarrizkoak izanda ere, Portu Zaharrak kasu gehiago merezi du, Aldundiaren kasua, Udalari eta, zergatik ez, auzokideen kasua. Aldundiak eta udalak zelatu behar dute han egindako interbentzioak egokiak direla; hala ere, hori bezain garrantzitsua da beharrei erantzun diezazkietela, hau da, atentzioa eta dirua.\nAuzokideek “zorte” handia dute. Leku pribilegiatu batean bizi dira, oso berezia; horregatik, bidesaria ordaindu behar dute, jendetza, zarata, intimitate falta, edozein gauza egiteko baimenak, arazoak… Pribilegio hori ezin da infernu bihurtu. Adibidez, Udalak zelatu behar du altzairuzko barandaila ez jartzeko, baina, jakina, laguntza eman behar die, auzokideek modu egokiena egiteko, laguntza teknikoa zein ekonomikoa.\nAuzokideen iritzia entzun behar zaie, dudarik gabe; gainera, udal eta auzokideen elkarren arteko komunikazioa hobetu behar da. Udalak ezin du erabili Portua turismoko postalak egiteko, gero hor dagoela ahazteko, postala, giroa eta abar ondo dago baina jendea eta problemak ere Portu Zaharra dira.\nAuzokidek ere laguntza emozionala behar dute, Portu Zaharra maite dugula pentsatu behar dute, ez postala gisa, gure ondareko bitxi bat baizik. Horretarako, ondo pentsatu behar ditu udalak egiten diren ekintza guztiak. Oraindik, Portu Zaharretik barrena ibiltzen naizenean, askotan begiratzen dut udalak jarritako altzairuzko barandailaren aztarnak. Lana kostata kendu zuen, Nola eskatuko diogu auzokideari egurreko barandaila jartzeko, udalak berak altzairuko handiena jarri badu?\nEspero dezagun epe motzean lan gehiago egitea: kableak, heltzen ez diren azpiegiturak… hamaika kontu egongo dira, nahiz eta auzokidek bakarrik jakin. Kanpotarrak hara joanez gero, gustura jarraituko dugu, eta auzokideak ere paisai horretan sartuta daudela pentsatuko dugu, azken finean, horiei esker (edo haiek gorabehera) dugu leku zoragarri hori.\nUrtero bezala, aurten ere Ondarearen Europako Jardunaldiak (Jornadas Europeas de Patrimonio) antolatuko dituzte hainbat udalek, Bizkaiko Foru Aldundiaren euritakopean. Etxez etxe lelopean, berriro betiko legez, ekitaldi anitzak antolatu dizkigute: bisitaldi gidatuak, antzeztutako bisitaldiak, hitzaldiak eta erakusketak. Aurtengo gaia erraza dela esan liteke, etxeak oso izen generikoa da eta, beraz, aurre-historiatik, egungo etxeetara dira helburuak. Dena interesantea izan arren -ondarera edozein hurbilketa ona da eta- aipatu behar dira itxitako elementuak, aukera ohi dago jardunaldietan barrutik bisitatzeko.\nAztertuko dugu gure udalek ematen dizkiguten eskaintzak.\nBerango: antzeztutako bisitaldiak. Baserriak Dorretxeak eta jauregiak. Hala,. Otxandategi, Agirre, Aldai eta Ikaza bisitatuko dira, XVI.tik XIX.ra. Ez dakit zein izango den gidoia, eta hor dago ekitaldi honetako koska. Bisitatzen diren etxeak Berangoko adierazgarrienetarikoak dira, dudarik gabe. Baina mezua eta gidoi-egile jakin gabe zaila da baloratzea, antzeztasunaz iritzia emateko ez naiz gai, ondo egongo da, espero dugu- (urriaren 19an 17:00etan)\nHorretaz gain, Berangok erakusketa egingo du: Berangoko eraikinak. Eskertzekoa da, eskualdean, gutxietan egiten baitira gure ondareko erakusketarik, eta bertan daukaguna, askotan, gutxien ezagutzen duguna da, desagertuta ere jarriko omen dute. Espero dezagun datekin, norbaiti lotsa emateko. Behin ikusita horretaz hitz egingo dugu.\nErandio: Gorka Pérez de la Peña izango da udal honetako protagonista, bi bisitaldi gidatu egingo du eta. Alde batik Altzaga auzoa. Bilboko itsasadarreko langile-hiria langileentzako etxebizitzak, etxe merkeak… Diskurtso bitxia zein berria, normalean eraikin hauek zirkuitutik kanpo geratzen dira, eta gure historiaren ispilua ere badira (Urriaren 11n, larunbata, 11:30ean).\nBestetik, Gorkak berak beste bisitaldi gidatua zuzenduko du: Erandio Goikoa. Landa-Elizatea izatetik burgesen lorategi-hiri izatera. Azalduko digu Gorka baserri-auzo baten transformazioa. Oraindik aztarna batzuk geratzen dira eta egunero ikusten ditugu errepidean bertan. Lehen bezala aukera ona izango da horretaz zerbait entzutea. Gorka Pérez de la Peña aditua da horretako eraikuntza-mota, eta diskurtsoa interesgarria izango da (urriaren 25ean, larunbata, 11:30ean).\nGetxon, etxe asko eta dotore duen herria. Urriaren 3an Beascoecheak eskaini digu hitzaldi bat: Ibilbidea denboran eta espazioan zehar , getxoko etxeetatik. Berria ez izan arren, beti interesgarria da (urriaren 11n, larunbata, 11:30ean)\nHorretaz gain, bisitaldi gidatuak ere egongo dira Atzekolandeta eta Zugatzarteko etxe handi eta dotoreak (urriaren 11n, 18an eta 25ean, larunbatak, 10:00etan). Neguri: urte osoan bizi izateko auzoa (urriaren 12an, 19an eta 26an, igandeak, 10:00etan). Eta amaitzeko Ereagako hondartzari begira (urriaren 11n, larunbatak, eta urriaren 5ean eta 12an, igandeak, 12:00etan). Amaitzeko bisitaldi autogidatua Etxe handien ibiltokia. Bisitaldi hauek interesgarriak izan arren, turismo arloan daude, eta Getxoko ohiko eskaintzan egon behar, ziren ez bakarrik hilabete honetan.\nGorlizek, Iturritxa eta Amnn-ek egindako etxeak bisitaldia ekaini digu.\nLeioan, Artaza jauregia bisitatzeko aukera izango dugu. Programak ez du esaten barrutik ere ikusiko den (Urriaren 25ean, larunbata, 18:00etan; urriaren 26an, igandea, 12:30ean). Era berean gertatzen da Elexalde errotarekin. Suposatu behar dugu barrutik ikusiko dela. Aukera ona errota nola funtzionatzen duen ikusteko (urriaren 18an, larunbata, 18:00etan; urriaren 19an, igandea, 12:30ean). Mendibile jauregian egin da bisitaldi gidatu bat. Ondiz dorrea ere bistatuko da asteburu honetan (urriaren 11n, larunbata, 18:00etan; urriaren 12an, igandea). Leioan eraikin nagusiak bistatzen dira, detailek gabe eta gidaria nor den jakin gabe, zaila baloratzeko. Edozein kasutan, urtean zehar egin liteke, ahaleginik gabe.\nPlentziak bere alde zaharra, hau da, hiribildua, azalduko DU (urriaren 5ean eta 19an igandeak, 11:00etan, euskaraz eta 12:15ean, gaztelaniaz), euskaraz ia-ia ekitaldi bakarra da.\nGainera, Gonzalo Duok (Beascoechea eta Gorka Mayor laguntzaz) Etxez aldatzen hitzaldia emango digu. Hiribilduaren aldaketei buruzkoa omen da. Duok, klasikoa izan arren, ondo ezagutzen du Plentzia, Horretaz gain beste herri batzuetan bezala haur- tailerra antolatuko dute etxeak nola egiten diren erakusteko, 4-12 urteren arteko umeentzat (urriaren 18an, larunbata, 12:00etan). Pedro bere giroan da izenburua\nSopelak bat eskaintzen digu. Bisitaldi gidatua hain zuzen ere. Etxe burgesa landa-mundura mugitu zen: estilo neoesuskalduna ezagutarazi egin zen. Bisitaldi gidatua da, halere Juan Manuel González Cembellínek emango du, hizlari ona eta aditua, beraz bisitaldi baino, hitzalditzat har liteke.Sopelako etxeak gainera ez dira oso ezagunak.\nLaburbilduz bisitaldi gidatu gehiegi. Gehienak urtean zehar egin litezke. Programak ezohiko gauzak eskatzen du. Hala ere, dirua faltagatik edo ideien faltagatik, programa, kalitateari dagokionez, ez da batere berezia. Hitzaldiren bat izan ezik bisitaldi gidatuak dira gehienak. Dena den, beti bezala aukera ona da sarritan itxita dauden etxeak ikusteko\nPieter Hugo – Getxophoto 2014: Borrokak\nAmaitu da Getxophoto. Aurtengo Borrokak, Datorren urteko Bidaiak bihurtuko omen dira. Irrikan itxarongo dugu datorren emanaldia. Ekimenek, erakusketek eta egileekin kontaktuak ezinbesteko iraileko hitzordu bilakatu dute Getxophoto. Formatu berriek, egileek, gaiek, ekimenek…, urtez urte harritu nahi digute eta, momentuz, urtero lortzen dute. Dudarik gabe, Getxoko ekimen kultural nagusietarikoa da Getxophoto.\nLarunbatean bisita gidatua egin genuen. Euskaraz zegoen bakarra izan arren, pasa den urtekoa baino inpresio hobea eman zidan. Hasieran hogeiren bat lagun batu ginen. Baten bat, antza, gazteleratik errebotatuta zeuden, azken aukera izanez; baina ez zen gehiengo kasua. Hiru ordu egon genuen kalean gora kalean behera, abestia bezala. Luzea izan zitekeen, baina, aipatu behar da, gidariak, ia-ia lan guztiak azaldu zizkigun. Nekea izan bazen ere, merezi zuen.\nGero eta gehiago erabiltzen ditut bisita gidatuak, batzuetan preso egiten dizute bisita, baina gehienetan probetxo handia ateratzen zaio bistari. Hau da kasua. Informazio asko badago ere: liburuak, foiletoak infopuntua…, gidariak argazkilari guztiei buruzko informazio berria gehitu zigun: datuak, pasadizoak, aspektu teknikoak edo kontzeptualak… asko, amaierako sentsazioa oso gozoa izan zen, etekina atera genuen, modu errazaz eta didaktikoaz. Are eta etekin gehiago atera zuen bikote batek, alpargata pare bat tokatu zitzaion eta. Bitxia da Getxophoto eta zapaten arteko konexioa, eta puntu sinpatikoa ematen zion bisitaren amaierari.\nHala ere, gidariak ez du gauza bera usteko. Feedback eskatu zigun, galdetzeko, edozer komentatzeko… eta oso arrakastatsua ez zen izan. Agian feedback hori lortzeko beste formatu bat saiatu behar zen, argazki-foruma edo halako zerbait. Argazkizale asko daude Getxon, baita euskaldunak ere. Honelako formaturen bat azter liteke, pretentsio handirik gabe, baina…\nBitartetan zoriondu behar diegu Getxori, udalari antolatzaileei, langileei… eta gure buruari ere bai, Getxophotogatik, bisita gidatuagatik, eta, nola ez, hiru ordutan Getxoko kaleetan ozen entzun eta ikusi baitzen euskaraz zebilena talde bat.


Adituek diote Euskal Herriko hizkuntz egoera ez duela �diglosiak� deskribatzen - GARA\nAdituek diote Euskal Herriko hizkuntz egoera ez duela �diglosiak� deskribatzen\nSoziolinguistika Klusterrak Euskal Soziolinguistika jardunaldiak egin zituen atzo laugarren urtez. Bertan, «diglosia» kontzeptuaren gainean eztabaidatu zuten arlo ezberdinetako hiru adituk.\nMikel Zalbide euskaltzainaren ustetan, «diglosia» hitza ezin da erabili euskal gizartea definitzeko, arnasaguneetan izan ezik. Beraren iritziz, euskarak bizirauteko duen aukera bakarra denbora guztian eta esklusiboki erabiltzea da.\nSoziolinguistika Klusterrak antolatutako IV. Euskal Soziolinguistika jardunaldien baitan Mikel Zalbide gonbidatu zuten «diglosia» kontzeptuari buruz mintzatzeko. Euskaltzainak bere ideiak mahai gainean jarri ondoren, Iñaki Martinez de Luna soziologian doktoreak eta Paula kasares antropologo eta euskal filologoak esandakoari ekarpenak eta kritikak egin zizkioten.\nZalbidek «diglosia» kontzeptua nondik datorren aztertu zuen lehenik, eta bere sorrera 1780an Grezian kokatu zuen. Ondoren, zenbait hizkuntzalarien teoriak azaldu zituen. Hala ere, Koldo Mitxelenak 1977an idatzitako testu baten ildotik heldu zion hitzaldiari.\nMitxelenak hizkuntzen munduan «zerua, purgatorioa eta infernua» aipatu zituen testuan, eta Zalbidek ideia horren inguruan esandako esaldi bat azpimarratu zuen: «Ez gara diglosiaren purgatorioan erori behar infernuaren ghettotik ateratzeko». «Ghetto» hitza erabiltzen duenean, euskaraz besterik bizi ez den herri bati egiten dio erreferentzia, gainerakoekin harremanetan jartzeko aukerarik ez lukeelako emango.\nHala, baieztatu zuen euskarak aurrera egiteko duen aukera bakarra «une oro eta guztiek euskaraz hitz egitea» dela. «Enpresak mundu osoko jendearekin jarduten dira, ezin dira ghettoan itxi, beraz, gaur egun demografikoki ezinezkoa da», esan zuen. Bere ustez, hizkuntza baten «infernurik infernuena eguneroko mintza-jarduna hiztunik gabe gelditzea eta hiztun-elkartearen belaunaldiz belaunaldikotasun naturala desagertzea» dela adierazi zuen.\nAmaitzeko, esan zuen bere aburuz Euskal Herrian ez dagoela diglosiarik, errealitatea ez datorrelako bat teorikoki emandako definizioekin. Hala ere, arnasaguneak oraindik badaudela aipatu zuen. Euskara «etxean, kalean, lagunartean» ikasten den tokiei deitzen die «arnasa-gune», eta bere iritziz toki horietan diglosia egoera posiblea da, nahiz eta «modernitateak eragin duen mendebaldeko Europa honetan oso zaila» den aurkitzea.\nIñaki Martinez de Lunak adierazi zuen, bere ustez, garrantzitsua dela soziolinguistikari buruz eztabaidatzea ondorio egokiak ateratzeko, eta aukera hori eremu akademikoetan ez dagoela salatu zuen. Bestalde, kritika egin zion Zalbidek esandakoari. «Gure egoeran, gizartean elebitasun desorekatua badago, zergatik hitz egin behar dugu diglosiaz?», galdetu zuen.\nPaula Kasares bat etorri zen euskaltzainak esandakoarekin, eta gaineratu zuen «diglosia» kontzeptua ez dela linguistikan erabiltzen diren hitzetatik azaldu beharreko bakarra. Euskarazko kontzeptuei buruz esan zuen, dikotomia alde batera utzi behar dela, ideiak argitzeko.\nZalbideren ustez, diglosia ondo deskribatu zuen lehenengoa Juan Maria de Eguren izan zen, 1867an esan zuelako Gipuzkoan ia guztiek euskara besterik ez zekitela, eta bakar batzuek gaztelania.\nKasaresen ustez, euskaraz dikotomia gehiegi erabiltzen da, alegia, «euskalduna- erdalduna», «gu-haiek» eta «gora-behera» motako hitz bikoteak. Berarentzat egokiagoa da kontzeptu sareak osatzea.


gaixoa artxiboak | Abandoko San Bizente Martiriaren parrokia · Bilbao\n2022ko gaixoen oliadura\n2022(e)ko maiatzaren 16a 2022(e)ko maiatzaren 9a\nUrtero bezala, Pazko loratuan, parrokian, komunitatean, Gaixoen Oliadura Sakramentua ospatuko dugu. Horrela, 2022ko maiatzaren 19an, osteguna, arratsaldeko 6etako eukaristiaren barruan, bertaratzen direnek eta nahi...\nGaixoaren Munduko Eguna\n2022(e)ko otsailaren 9a 2022(e)ko otsailaren 9a\nDatorren otsailaren 11n, barikuz, Eleizan Gaixoaren Munduko XXX. Eguna ospatuko da. Hauxe da egun horretarako aukeratutako gaia: “Izan zaiteze errukiorrak, zeuen Aita errukiorra danez”...\n2022(e)ko urtarrilaren 31a 2022(e)ko urtarrilaren 31a\nJoan den ostegunean, urtarrilak 27, Aurreratutako Borondateen Agiriari buruzko hitzaldi bat egin zen. Bilera hau Abandoko San Bizente Martiriaren parrokiako Osasun Pastoraltzak antolatu zuen...\n2022(e)ko urtarrilaren 24a 2022(e)ko urtarrilaren 20a\nDatorren ostegunean, urtarrilak 27, 11etako eukaristiaren ondoren, aurreratutako borondateen dokumentuaren berri emateko bilera bat antolatu du Osasun Pastoraltza taldeak. Topaketa hori gure parrokiako sakristian...\n2021(e)ko maiatzaren 7a 2021(e)ko maiatzaren 7a\nAste honetan parrokiako Osasun Pastoraltzako taldea bildu ginen datorren ostegunean, maiatzaren 13an, arratsaldeko 6etan parrokian egingo den Gaixoen Oliadura elizkizuna prestatzeko. GAIXOEN OLIADURA –...\n2021(e)ko maiatzaren 4a 2021(e)ko maiatzaren 4a\n«ATZEKO HAUSNARKETA». JAUNAREN EGUNA 1183 zkia. 2021eko maiatzaren 9a. GAIXOAREN EGUNEAN No me pidas que recuerde algo, lo que tú pretendes que yo recuerde....\n2021(e)ko otsailaren 8a 2021(e)ko otsailaren 8a\nGaixoen kanpaina otsailaren 11n hasten da, Gaixoaren Munduko Jardunaldian, eta VI. Pazko Igandean amaitzen da. Aurtengo leloa “Bat bakarra da zuen maisua eta guztiok...


Bizkaiko Kostalde Txangoa - Erreserba Bilbao Bizkaia\nEz galdu Bizkaiko kostaldeko bazter paregabeak ezagutzeko aukera hau, modu eroso eta\nseguru batean eta apartako paisaiak gozatu\nHelduak +60,00 €\n2-12 urte bitarteko haurrak +30,00 €\n0 eta 1 urte bitarteko haurra +0,00 €\nIrteera Bilbotik Bizkaiko Kostaldean zehar gidatutako txango osoa egiteko.\nIrteera hasi eta Getxora abiatuko gara, Eskuinaldetik zehar eta Barakaldo, Sestao eta\nPortugaleteko herri industrialak alde batera utzita. Bizkaia Zubira iritsiko gara eta eten txiki\nbat egingo dugu, oraindik funtzionatzen duen munduko transbordadorerik zaharrena da eta\nUNESCOren gizateriaren ondarea izendatutakoa. Txangoarekin jarraituko dugu eta Butroi\nGaztelutik pasako gara bere 45 metroko altuerarekin eta kostalderaino iritsiko gara, non\nbegiratoki batetik Gaztelugatxe ikusiko dugu, harrizko uhartetxo batean kokaturiko baseliza\nederra. Kosta ertzean zehar jarraituko dugu eta Bermeoko arrantzale herri tradizionalera\niritsiko gara bisitan. Gero, Mundakara igaroko gara non Urdaibai Biosferako Erreserbaren\nedertasunak eta bista paregabeek atsegin emango diguten. Txangoarekin jarraituko dugu eta\nGernikako herri famatura iritsiko gara, han, Arbola eta Batzarretxea bisitatuko ditugu,\nzeinetan historikoki euskal politikari handiek batzen ziren euskaldunen etorkizunari buruz\nerabakitzeko. Zuzenean Bilbora bueltatu eta amaitu 14.00 aldera.\nPrezioaren Barne: 1o Puente Colgante 15min.\nPartaide minimo eta maximoak: Mínimo 2 y máximo 50\nPuntu nabarmenak: Paisajes únicos\nNoiz egin daiteke?: Sábados\nIrteera lekua eta ordua: Bilbao 08:30 hrs


Buletina 2016-10-21 — dantzan.eus\nHemen zaude: Hasiera › Buletina › Buletina 2016-10-21\nDantzaria musikari? Musikaria dantzari? Dantza eta musika bat dira\nDantzaria musikari? Musikaria dantzari? Dantza eta musika bat dira. M usika eta dantza txanpon beraren alderdi biak dira. Horregatik historian zehar, gure kulturan, dantza maisuak musikariak ziren gehienetan eta musikariak dantza maisu. Gaur egun aldiz, espezializazioaren izenean agian, musika mais...\nDantzaz konpainiak Eresoinkaren Itzalak ikuskizuna estreinatuko du heldu den urriaren 22an, Angeluko Quintaou Antzokian. Donostia 2016k antolatutako Eresoinka 1936-1939 erakusketa ren barruan prestatu du ikuskizuna Dantzazek Martin Inthamoussu koreografioarekin. Haiekin batera Kea abesbatz...\nFolklore aniztasun ikaragarria dauka Nafarroako Pirinio aldeak. Dantza mota asko kilometro gutxiren bueltan. Luzaideko herriaren baimenaz, ezagunenak Otsagabiak ditu. Herria beste behin bisitatzeko aitzakia hoberik ez eta irailaren 7tik 9ra Otsagabian egin nuen zita. Otsagabia, 2016. A...\nMusikara emandako hiru bizitza\nSoinuenea Fundazioak erakundetutako XV. Jardunaldiek, irailaren 2a eta 4a bitartean, musika tradizionalaren alde dena ematen ari diren hiru pertsonaia handiren inguruko zenbait ekitaldi eskaini dizkigute. Joaquín Díaz, Juan Mari Beltran eta Mário Correiaz dihardugu. Hiru aditu, "hiru museok,...\nDokumental zoragarria, dantza-jauzien eta Nafarroa Behereko dantzen ezagutzarako harribitxia da hemen aurkezten dena. Faustin Bentaberri (Izpura, 1869-1936) musikari eta dantza-maisuarekin ikasitako zenbait dantzari eta musikari hizketan eta dantzan ikusteko aukera dago bertan. Aurrekoan argitarat...\nEivissako San Miquel de Balansat herrian ostegunero dantza emanaldia egiten du abuztuko ostegunetan Colla de Balansat taldeak, Eivissako dantza tradizionala ezagutzera emateko. Herriaren gailurrean dago San Miquel parrokia eta bertako patioan egiten dute dantza erakustaldia. Bideoan bi dantza ager...\nIzpura 1978 Ahuntxa\nFaustin Bentaberriren omenez 1978an egindako dokumental baten zati bat da honako hau. Antton Lukuk, Dantzan Ikasi programan eskainitako hitzaldian erakutsi zuen bideoa, eta hor ageri zirenek dantza nola bizi zuten azpimarratu zuen, bazen zerbait sendoa hor, metafora bat, zentzu bat. Irudiak ...\n“Txapel hau lor dezakezun gorena da dantzan”\nOarsoaldeko Hitza 2016/10/21 Gehiago irakurri →\nUrola Kostako Hitza 2016/10/14 Gehiago irakurri →\nUrola Kostako Hitza 2016/10/16 Gehiago irakurri →\nGero Axular taldeko bi dantzari saritu dituzte Groznyn\nIrutxuloko Hitza 2016/10/19 Gehiago irakurri →\n"Xorien ihesa" sorkuntza Biarritzen\nEke 2016/10/17 Gehiago irakurri →\nBesadak eta Artolak irabazi dute Euskal Herriko Dantza Txapelketa\nEitb 2016/10/16 Gehiago irakurri →\nMakeako kabalkadaren laburpena\nKanaldude 2016/10/14 Gehiago irakurri →\nDantza sorkuntza guztia gaurtik aurrea, BAD-en\nNontzeberri 2016/10/20 Gehiago irakurri →\nEuskalkultura.com 2016/10/20 Gehiago irakurri →\nTolosaldeko ataria 2016/10/19 Gehiago irakurri →\nEuskalkultura.com 2016/10/19 Gehiago irakurri →\nEsküz egindako espartiña lantegi bakarrak jabez kanbiatü dü\nXiberoko Botza 2016/10/18 Gehiago irakurri →\nUztarria.com 2016/10/17 Gehiago irakurri →\nBesada eta Sanz, soltean onenak\nOarsoaldeko Hitza 2016/10/17 Gehiago irakurri →\nPolka erraldoi jendetsua egun dute Seguran\nGoierriko Hitza 2016/10/15 Gehiago irakurri →\nTolosaldeko ataria 2016/10/03 Gehiago irakurri →\nDiario Vasco 2016/09/02 Gehiago irakurri →\nDantzaz gozatzen, taularen alde banatan\nTolosaldeko ataria 2016/10/14 Gehiago irakurri →\n“Auzoko belaunaldi guztiak igarotzen dira dantza taldetik"\nIrutxuloko Hitza 2016/10/14 Gehiago irakurri →\nEuskal Herriko Dantza Txapelketa, 21:00etan, ETB1en eta eitb.eus-en\nEitb Kultura 2016/10/15 Gehiago irakurri →\nOsasunez bete dituzte 90 urte Añorgako dantzariek\nIrutxuloko Hitza 2016/10/15 Gehiago irakurri →\n2016/10/20 Gehiago irakurri →\nPatxi Laborda on Faustin Bentaberriri omenaldia 1979\nLeire Narbaiza on Dabke: soka-dantzan maisuak\n2016/10/16 Gehiago irakurri →


Big Brother aplikazioa orain musu-truk – Izparringia\nBig Brother aplikazioa orain musu-truk\nNabarmenak 2013(e)ko apirilak 22 Iruzkinik ez\nSmartphone telefonoentzako Big Brother aplikazio ezagunak 6,66 € balio zituen orain arte, baina aste honetatik aurrera dohainik lor daiteke «musu baten truke». Bai, ondo irakurri duzu. Zure sakeleko telefonoari musua ematen diozun bitartean argazki bat atera eta Big Brother aplikazioaren garatzaileei bidaltzea besterik ez duzu. Balentria txiki horrekin Big Brother aplikazioa ondo merezia duzula frogatuko duzu.\nApp honen erabiltzaileak 350 milioitik gora dira eta publizitate kanpaina honi esker 350 milioi eta erdira heltzea espero dute. Aplikazioak gainera, pasaporte zenbakia, e-mail eta sare sozialen kontuak eta pasahitzak eskatzen dizkizu (zure telefono zenbakia eta unean uneko kokapena zuzenean hartzen ditu). Eta informazio guztia Anaia Handiaren zerbitzarietara bidaltzen du, kopiatua, aztertua, iragazia eta irabiatua izan dadin. Luxuzko kontrola musu-truk! Ez galdu aukera!\nDoako bertsioa dagoeneko FirefoxOS, SailfishOS eta Mer sistema eragiletarako eskuragarri dago. Beste sistemetan aurten bertan argitaratuko dute. Bitartean, prezio arrunta ordainduz ere zure ziber-mugimendu guzti-guztiak banan-banan jarraitzen dituen norbait dagoelako lasaitasuna izango duzu.\nDopatzea legezkoa datorren urtetik aurrera\nAntonio Basagoiti lagundu\nAzkenean!!! “@izparringia: Big Brother aplikazioa orain musu-truk http://t.co/NGfcV7l1aL“\n2013(e)ko apirilak 22\nBig Brother aplikazioa orain musu-truk http://t.co/xykniGYXNG #humorea\nUtzi erantzuna joxe(r)i Utzi erantzuna


Ortografia akatsen izurritea | Jendartean\nHasiera » Hezkuntza » Ortografia akatsen izurritea\nShenekomprepa | abendua 12, 2018 at 10:27 pm\nArtikulua edo dena delakoa ondo ulertu baldin badut, irakasleei akats ortografikoen izurritearen errua leporatzen diezu hein batean. Edo zer da jakin nahiko zenukeena?\nEz dut uste irakasleek “espresatzeko baliabideak menperatzen” ez dituztenik, are gutxiago hizkuntza eskolan soilik ikasten denik. Hizkuntza erabiliz ikasten da, beraz erakutsi baino gehiago, erabiltzeko aukerak eta beharrak eskaini behar zaizkio jendeari bai eskolan eta eskolatik kanpo. Jaso egin behar da, ondoren ganoraz eman ahal izateko. Eta jasotzen dena ulertzeko apurka apurka joan beharra dago, erronka mantenduz betiere.\nTestuaren egiturak ere berebiziko garrantzia duela iruditzen zait, akats ortografikorik gabe idazteak baino askoz gehiago eta egia esan kosta egin zait testu honen bitartez zer esan nahi zenuen ulertzea. Tonua ere nahiko arraroa gertatu zait, irakasleekin haserre, ala? (Amaieran ondorioa espero da, beraz irakurlea irakasleenarekin geratzea nahi duzu?) Sintaxia aipatzen duzula, ez diozu irakurleari lana batere errazten esaldi luze horiekin, amaierara arte adibideak zerenak diren argitu gabe…\nIzenburuan letra larriak euskaraz ez, ingelesez agian bai…\nKomunikabideetako maila ere orokorrean zelan jaitsi den ikusita, ez dut uste irakasleak errudun bakarrak direnik, kontsumitzen ditugun testuak ere badira errudun.\nTa ni “moloiago”etako bat naiz zure aburuz; whatsappa ahozko hizkuntzatik oso gertu dago, beraz idatziz bada ere ahozkotasunaren ezaugarriak mantentzea naturala iruditzen zait. Hor dago koxka, hizkuntza komunikatzeko eta mundua ulertzeko dela sinistea edo hizkuntza ikasgai bezala ulertzea.\nMikel Garcia | abendua 13, 2018 at 11:56 am\nKaixo, Shenekomprepa, lehenik eta behin eskerrik asko zure iruzkinagatik.\nErabiliz ikasten da hizkuntza, diozu, eta zehazki idatziz ikasten da idazten, gehitu dezakegu, baina bide horretan ereduak ere badituzte gazteek eta eredu horietan, nola ez, irakasleak funtsezko dira. Hizkuntza idatzia transmititzen ardura duten bakarrak ez dira irakasleak, jakina, baina bai nagusienetakoak, eta horregatik diot “Euskal Herriko irakasle eta irakaslegaien errealitatea” jakin nahiko nukeela, eta gehitzen dut, “helduona, oro har”. Izan ere, Espainiako hainbat irakaslegairen idazkera maila kaskarra agerian utzi dute oposaketek, gauza bera gertatzen al da Euskal Herrian? Hori da tesia eta hori da idatzi dudana. Ez gehiago, ez gutxiago. Atrebentzia handiagoa iruditu zait zurea: komunikabideetako [idazkera] maila orokorrean jaitsi dela baieztatzen duzu, inongo frogarik gabe.\nDena den, bitxia iruditu zait nola asaldatu zaren planteatzeagatik irakasleek zein ardura izan dezaketen honetan guztian, zuk zeuk zure idatzian diozunean irakasleak “errudun” ere badirela: “Komunikabideetako maila ere orokorrean zelan jaitsi den ikusita, ez dut uste irakasleak errudun bakarrak direnik, kontsumitzen ditugun testuak ere badira errudun”.\nBestalde, moloiago izateko gaizki idazteak zer zerikusirik duen ahozkotasunaren ezaugarriak mantentzearekin ez dakit.\nEta azkenik, nire artikuluari egozten dizkiozunak argitze aldera, kosta egin zaizu testua ulertzea. Harritzekoa, niri oso testu ulerterraza iruditzen baitzait. Sintaxia ez duzu gustuko, esaldi laburragoak nahiago omen dituzu (beharbada hortik testu honekin izan duzun ulermen arazoa), baina sintaxia ongi dago; izatekotan estiloa da ez zaizuna gustatu, eta estiloaz eztabaidatzen ez naiz hemen hasiko. Tonua haserrekorra iruditu zaizu, adibideren bat eskertuko nuke, non ikusten duzun zuk haserrea. Zure esanetan, artikuluaren bukaera ondorioa da eta beraz irakasleen aurka ari naiz, baina idatzi guztiek ez diote hasiera-korapiloa-ondorioa egitura klasikoari erantzuten, eta eskerrak, zeinen aspergarria bestela.\nLeporatu didazun ortografia akatsa, izenburuan letra larriak erabiltzea, ez da nik egina. Artikulua ordenagailuan irakurtzen baduzu, ikusiko duzu letra larria hasieran baino ez daramala izenburuak. Mugikorrean irakurtzean gertatzen da diozuna, ez dakit zergatik, baina ez dago nire esku.


Argazki bilduma eta bideoa: Zarauzko Ikastolak pasatu du lekukoa - Urola Kostako Hitza : Urola Kostako Hitza\nArgazki bilduma eta bideoa: Zarauzko Ikastolak pasatu du lekukoa\nAmasa-Villabonako Zubimusu ikastolak hartu dio lekukoa Salbatore Mitxelena Ikastolari, ekitaldi xume eta polit batean. Poesiak, musikak, dantzak eta haurrek izan dute protagonismo berezia, eta hunkitu egin da bat baino gehiago.\nIkastolako langile Aitor Amilibia gitarrarekin, eta Ikastolako guraso Nahikari Gabilondo, poesia errezitatuz. Horrela hasi da lekuko aldaketa, jendez betetako aretoan. Hori izan da ekitaldiko momentu politikoena. Euskal Herrian errotutako hezkuntza-proiektu euskalduna aldarrikatu du, izan ere: “Onar dezagun behingoz ez dugula zertan lotsatu; ez dugula zertan azalpenik eman eta barkamenik eskatu. Onar dezagun, harro, Euskal Herri osoa eta gure nortasuna aldarrikatzen dituen euskal hezkuntza-eredu bakarra garela”.\nJalgi dantza taldeko zazpi dantzari atera dira ondoren oholtzara, zazpi lurraldeak irudikatu eta aldarrikatzera. Eskutik helduta ekarri dituzte Zarauzko Ikastolako haurrak lekukoarekin, eta horiek Villabona-Amasa eta Zizurkilgo haurrei pasa diete egurrezko testigua. Txalo zaparradaz egin da lekuko aldaketa.\nIkastola horretako lehendakariak, Mikel Ugartek, hartu du hitza ondoren. Bertso bat osatuz aldarrikatu du ikastolen beharra, eta dei egin du euskara eta euskal kultura zabaltzera.\nAmaitzeko, berriz atera dira Gabilondo eta Amilibia, eta Izarren hautsa abestiaren doinuarekin, hunkituta utzi dute ikusle bat baino gehiago. Bukaeran, dena den, mezu positiboa, festa girokoa: “Hasi saltoka, hasi barrezka!/ Gogotik goza dezagun festa/ Oihukatuz Ni, Hi, Hura…/ Gure ikastolak mundura!“.


35 urtez itsu izan ondoren, ikusmena berreskuratu\n41 urteko Kalpna Shah emakume britainiarrari zientziak duela gutxi itzuli dio gaixotasun lazgarriak ume zela ostu zion ikusmena. 5 urteko neskatxoa zenean, Kalpnak gaixotasun biriko arraro bat izan zuen, eta gaitzaren ondorioz begi batetik ezer ikusten ez zuela, eta bestetik ikusmen murritz-murritzarekin gelditu zen. Izan ere, Stevens Johnson-en sindromea bezala ezagutzen den begietako mintzen inflamazioak erabateko itsutasuna eragin dezake.\nNerabetan, Kalpna Erresuma Batuko Royal National Institute of the Blind erakundean hasi zen lanean Ã»hemengo ONCEren antzekoa denaÃ». Eta hilabete batzuk geroago, ultzera bat izan zuen bere begi "oneko" kornean; horrek itsutasun erabatekoa eragin zion aste batzuetan. Bere lankide batek laguntza handia eskaini zion arren, egoera ez zen batere erraza izan Kalpnarentzat hainbat urtetan.\nHorrexegatik, Brighton hiriko Sussex Eye Hospital-en Christopher Liu doktoreak egiten zuen teknika aitzindariaren berri eman ziotenean, bere ikusmena hobetzeko itxaropenak handitu ziren. Are gehiago, paziente batek begian bere hortzetako bat ezarri edo inplantatu ziotenetik ikusmena berreskuratu zuela jakin zuenean. Teknika berri hori bere begian ere frogatzea eskatu zien medikuei.\nEbakuntza kirurgikoa luzea bezain konplexua izan zen: aurrena bere begi itsuaren azalera osoa berregin zuten medikuek, masailetik hartutako ehunak erabiliz. Ondoren, bere hortz bat aukeratu zuten medikuek, eta bertan egindako zulo edo husgune batean, zilindro optiko bat ezarri zuten. Hortz horixe bera txertatu zuten betazalean, ehuna garatu eta hazi zedin. Azkenik, beste bigarren ebakuntza batean, hortza berreskuratu eta begi-korneara itsatsi zuten.\nEbakuntza oso ondo atera zen, eta horrela, 35 urtez ia itsu bizi ondoren, argazkiek erakusten dutenez, iloben aurpegia ezagutzeko aukera izan zuen.


Askelminto - Wikipedia, entziklopedia askea.\nErrotifero-kolonia; errotiferoak askelmintoen taldean sartu ohi ziren\nAskelmintoak, pseudozelomatuak edo blastozelomatuak Grobbenek 1908an eratu zuen taldeko animalia ornogabeez esaten da. Ez dago oso argi, ordea, zein diren ornogabe horiek batera dituzten ezaugarriak, ezta zein diren askelmintoen taldeko ornogabeak ere; pseudozelomatuak eta antzeko beste batzuk sartzen dira.\nOso txikiak izaten dira, oro har, eta badirudi elkarren artean antzekoak ziren metazooetatik sortuak direla. Talde horretako animalia-espezieei dagokienez, taxonomia-aldaketa handiak izan dira historian zehar, baina, egituraren antzekotasunari begira, esan daiteke talde bakarra osatzen dutela. Gaur egun, filum zaharkitua da, dagoeneko erabiltzen ez dena. Gaur egun, gutxi gorabehera 10 filum independentetzat jotzen dira lehen askelmintoen filumean sartzen zirenak: Acanthocephala, Chaetognatha, Cycliophora, Gastrotricha, Kinorhyncha, Loricifera, Nematoda, Nematomorpha, Priapulida edo Rotifera.


06:20 Wazemank Anjel Alkainek aurkeztutako umore saioa\n07:10 Chiloé Bidaia eta turismo kontzeptuak uztartu nahi dira serie dokumental honen bidez, bidaien 'irudizko gida' osatuz. Maider Eguesek aurkeztuta, lau kontinenteetako hainbat bazter ezagutuko ditugu, bisitatutako herri bakoitzeko toki bereziak, giroa eta hango biztanleen bizimodua ikustearekin batera.\n07:40 Chiloé Bidaia eta turismo kontzeptuak uztartu nahi dira serie dokumental honen bidez, bidaien 'irudizko gida' osatuz. Maider Eguesek aurkeztuta, lau kontinenteetako hainbat bazter ezagutuko ditugu, bisitatutako herri bakoitzeko toki bereziak, giroa eta hango biztanleen bizimodua ikustearekin batera.\n08:10 Euskal Herritik Dokumental sorta hau osatzen duten atal ugarien bidez, Euskal Herria ardatz duten gai, pertsonaia, toki eta ohitura ugari aurkezten zaizkigu.\n08:35 Euskal Herritik Dokumental sorta hau osatzen duten atal ugarien bidez, Euskal Herria ardatz duten gai, pertsonaia, toki eta ohitura ugari aurkezten zaizkigu.\n09:10 Trenbidea Euskadin Ekoizpen/urtea: 1999 Euskal Herriko trenbideei buruzko dokumental honetan, garraio honek duela 150 urtez geroztik izandako bilakaera aztertzen da. Trenbide Lagunen Elkarteko ordezkarien azalpenak entzungo ditugu, tren batean ... [Leer +]Ekoizpen/urtea: 1999 Euskal Herriko trenbideei buruzko dokumental honetan, garraio honek duela 150 urtez geroztik izandako bilakaera aztertzen da. Trenbide Lagunen Elkarteko ordezkarien azalpenak entzungo ditugu, tren batean lehenbiziko aldiz igo zireneko esperientzia kontatuz. Antzinako trenen irudiak, trenaren museoa, geltoki itxiak, trenbide utziak, tren modernoak.\n09:40 Euskadiko Ikasleen Jazz Orkesta 2017/Durangoko Kontzertua Euskadiko ikasleen jazz orkesta 2017/Durangoko kontzertua\n10:40 Baserri eta Txankarra Maitanerekin Baserri eta Txankarra Lekeitioko arrantzale jubilatuek abentura berriak biziko dituzte. Oraingo honetan Maitane Segurola izango dute lagun, eta elkarren artean egoera bitxi, kuttun eta sinesgaitzak sortuko dituzte.\n11:35 Gailurra Martxan Andoni Aizpuruk eta Irati Andak Euskal Herriko mendi eta paraje ederrak ezagutzen jarraituko dute.\n12:35 Txikon Xtreme Alex Txikon mendizalearen urratsak jarraitzen dituen abentura programa.\n13:30 Abenturaroa 2019 Abentura kirolei buruzko saioa.\n15:00 Txirrindularitza, Burgosko Itzulia; 5.etapa, Santo Domingo de Silos/Lagunas de Neila; 146Km;\n17:50 Traineru Estropadak, Euskotren Liga: Zarauzko Ikurrina, 1. jardunaldia\n18:30 Traineru Estropadak, Eusko Label Liga: Zarauzko Ikurrina, 1. jardunaldia\n21:00 Bilbao Kantuan 2015 Betiko euskal kantaz osatutako jaialdia, Donostiako Kursaal jauregian grabatuta. Xabier Euzkitzek eta Zuriñe Hidalgok gidatuko dute. Eurekin batera, Urko, Laura Latienda, Jaione Olazabal eta Pantxoa Carrere abeslariak, Easo/A... [Leer +]Betiko euskal kantaz osatutako jaialdia, Donostiako Kursaal jauregian grabatuta. Xabier Euzkitzek eta Zuriñe Hidalgok gidatuko dute. Eurekin batera, Urko, Laura Latienda, Jaione Olazabal eta Pantxoa Carrere abeslariak, Easo/Araoz, Pasai Txiki eta Hendaiako Gaztelu Zahar abesbatzak, Bankako Menditarrak, eta Doneztebe eta Leitzako dantzariak igoko dira oholtza gainera.\n23:10 42. Txistulari kontzertu nagusia 42. Txistulari kontzertu nagusia\n00:25 Area txikia\n01:05 Wazemank Anjel Alkainek aurkeztutako umore saioa\n01:50 Wazemank Anjel Alkainek aurkeztutako umore saioa\n02:35 Wazemank Anjel Alkainek aurkeztutako umore saioa\n03:20 Wazemank Anjel Alkainek aurkeztutako umore saioa\n04:05 Wazemank Anjel Alkainek aurkeztutako umore saioa\n04:50 Wazemank Anjel Alkainek aurkeztutako umore saioa\n05:35 Wazemank Anjel Alkainek aurkeztutako umore saioa


Museoak – Turismo Plentzia\nBergantin PlentziaLope de Harok sortu zuen Plentzia, antzinako Gaminiz herriskaren gainean, 1266. urtean. Hasieran Plasentia de Butrón izan zuen izena. Logroñoko forua eman zion Diego Lope de Harok 1299an. Uriaren izena XI. mendetik aurrera agertzen da ituneetan, nabigazio-liburuetan eta mapetan. Oso bitxiak dira mapa-egileek -frantsesak eta holandarrak gehienak- uriari emandako izenak. Jatorritik itsasoa eta arrantza izan zituen jarduera nagusiak; sorrera-agirian aitortua du balea harrapatzeko eremu bat.\nDenbora igarota, bertako marinelek kabotajean eta burdin-mineralaren garraioan jardun zuten luzaroan Bizkaiko Itsas Golkoan; mineral-ontziak bestelakoak baino gehiago ziren sasoi batean. Alturako itsasketan ere aritu ziren. XIX. mendeaz gero, Ingalaterrarekin izandako Konbentzio Gerraren eta karlistaden eraginez ia ez zen geratu Plentzian erroldaturiko itsasontzirik eta Plentziako marilenak beste portu batzuetako ontzietan hasi ziren Andaluzia, Ingalaterra, Karibe eta Filipinetako merkataritzak eskaintzen zien itsas-garraioko lanetan.\nBergantin PlentziaNabigazio-arloko eremu guztietan zuen agintea Plentziako itsasgizonen San Pedro Kofradiak. Bertan batzen ziren Barrika, Sopelana, Lemoiz eta Gorlizeko marinelak. Ordenantzarik zaharrenak 1524. urtekoak dira. 1870a arte iraun zuen kofradia hartako hainbat agiri jasota daude, besteak beste, inskripzio-egiaztagiriak, itsasoko zerrendak, agirien erregistroak eta abar.\nAranburu Farmazia – Museoa\n888ko urtarrilaren 4an, lehenengo aldiz ireki zituen Pedro Aramburu Mendieta jaunak farmazia honetako ateak. Geroztik, astez aste, bere eginkizun sanitarioari lotu zaio etengabe, hainbat eta hainbat zeregin profesionaletan: formula magistralak landu, analisi kimikoak, bromatologikoak, klinikoak…\nInformazio gehiago: farmacia-museoaramburu.org


Bizimodua errazteko eta autonomoago izateko erreminta: 'The Grid 2' - Debagoiena - Goiena.eus\nBizimodua errazteko eta autonomoago izateko erreminta: 'The Grid 2'\nImanol Gallego 2014-01-16 14:53\nAspaceko erabiltzaileek euren bizimodua errazagoa eta autonomoagoa izan dadin erreminta berria daukate: 'The Grid 2' softwarea.\nAspaceko erabiltzaileekin batera garatutako erreminta informatiko horri esker, mintzaira arazoak dituzten pertsonen komunikazioa dezente erraztuko da: "Aspacek bere zerbitzuetan erabiltzaileen autonomiaren alde lan egiten du. Erabiltzaile potentzialitatea eta autonomia ahalik eta gehien garatzeko lan ildoak sustatzen ditugu. Pertsonen bizi kalitatea hobetu eta bermatzeko, erabiltzaileen parte hartze zuzena ezinbestekoa iruditzen zaigu", adierazi zuen Javier Gartziak, Aspaceko zerbitzu zuzendariak, aurkezpenean.\nKomunikazio arazo larria\nThe Grid 2 programa batez ere komunikazio arazo larriak dituztenentzat izango da baliagarria. Horri esker, erabiltzaileek autonomia handiagoa lortuko dute. Oso programa malgua da eta erabiltzaileak beharrezkoak izango dituen esaldiak oso modu errazean sor ditzake.\nAzaroan hasi ziren programaren lehen saioekin, eta dagoeneko Aritz Bikuña bergararra lanean dabil beharrezkoak dituen zenbait esaldirekin. Aldez aurretik kargatutako esaldiei esker, Bikuña hobeto erlaziona daiteke.\nThe Grid 2, baina, ez da Aspacek garatu duen programa bakarra. Gipuzkoako zentroetako erabiltzaileen bilerak errazteko, taldekako bideo konferentziak egiteko Webex programa ere garatu dute. "Webexi esker, modu errazagoan egingo ditugu bilerok, eta, agian, jende gehiagok ere hartuko du parte", adierazi zuen Inma Cordovillak, Arrasateko zentroko ordezkariak.\nGipuzkoako zentroez gain, Sevillakoak ere bere egin, eta The Grid 2 eta Webex programa ere garatzen ari dira.


Calrec NAB 2020 Show Preview: Central Hall Stand C8008 | NAB Show News | 2020 NAB Show Media NAB Show LIVE-ren bazkidea eta ekoizlea LIVE. Broadcast Ingeniaritzako berriak\nHasiera » Berriak » Calrec NAB 2020 Ikuskizunaren aurrebista: Central Hall Stand C8008\nCalrec NAB 2020 Ikuskizunaren aurrebista: Central Hall Stand C8008\nCalrec erakusketak AoIP eta Nahaste Birtualerako Gaitasunak\nBerria: telebistarako R mota\nCalrec en Telebistako R mota Nahasketa birtualaren kontsola berria da, bere diseinuarekin, bezeroei lan fluxu berri hauek aprobetxatzeko aukera ematen duena. Jatorrizko IP nukleo malgua eta integratua da bezeroei lan egiteko praktika birtualak aprobetxatzeko, geltokiko automatizazio sistemekin integratuz. Telebistako R mota geltokiko automatizazioek gidatzen dute eta Ross Overdrive barneko estazioen automatizazio sistema ezagunekin bateragarria da. Sony ELC eta Grass Valley Ignite. R mota bi munduen onena da. Programazio guztiz automatizatua eskaintzen du denbora errealean ezusteko kanpoko faktoreen doikuntzarekin. R motako hardware txikiak, moldagarriak eta oso eramangarriak, nahi izanez gero, erraz gehitu daitezke. POE etengailu estandar batzuen bidez, R motakoak hiru aukera desberdin ditu. Esatariak gainazal fisikoa nahiago badu, 6 x fader-eko bankuak gehitu daitezke, edo Calrec-en Big Soft Panel (LSP) eta Soft Soft Panel (SSP) bezalako panel bigunak erabil daitezke.\nVP2 birtualizatutako nahasketa sistema\nCalrec en VP2 birtualizatutako nahasketa sistema kontrolik gabeko azalera fisikorik ez du etaCalrec-en laguntzarako softwarea erabiltzen du konfiguratzeko eta kontrolatzeko. VP2ren 4U nukleoa hiru DSP tamainatan dago; 128, 180 eta 240 sarrerako kanalak, eta Calrec-en Hydra2 sareko irtenbide indartsua dakar. Hydra2 produktu guztiekin gertatzen den bezala, geltokiko automatizazio sistema batek kontrolatu dezake.\nVP2-k geltokiaren bidez, Calrec kontsola erabiltzearen abantaila asko lor ditzake, baina kontrolik gabeko azalerarik gabe. Calrec-en Assist UI kokapen askotatik sar daiteke web-arakatzaile baten bidez. Kontrola oinarrizko funtzioetara mugatu daiteke edo kontrol osoa eman ahal izango da, konfigurazioa doitzeko edo ikuskizun desberdinak gogorarazteko beharrezkoa den moduan.\nCalrec en H2-IP Gateway Hydra2 sarearen eta AoIP sarearen arteko interfazea eskaintzen du. Kontrol maila gehigarria ematen du, bi etatik bi sareen arteko norabideetan pasatzeko aukera ematen du kontrol-datuekin batera. Horrek Hydra2 erabiltzaileei Calrec AoIP mic sarreren irabazia kontrolatzeko gaitasuna ematen die eta AoIP erabiltzaileek Hydra2 mic sarrerako irabazia kontrolatu dezakete. H2-IP Gateway-ak bi munduetako onena eskaintzen die esatariak. Hidra2 inbertsioaren balioa lortzen jarraitu dezakete eta, aldi berean, IP fluxuen onurei etekina ateratzen diete. Atebide teknologiak ere ikaskuntza kurba gutxitzen du eta telebistei aukera ematen die beren erritmoan trantsizioa egiteko.\nbulkada Calrec-en AES67-rekin eta bideratzeko audio indartsua da SMPTE 2110 konektibitatea. ImPulse egungo Apollo eta Artemis kontrol gainazalekin bateragarria da, Calrec bezeroak IP domeinurako lehendik dauden bertsio berritze modu erraz bat eskainiz. Gainera, etorkizuneko hedapen eskalagarriak lau DSP nahasketa-motorrek eta kontrol-sistemek aldi berean nukleo bakar batean funtziona dezaten ahalbidetuko dute, formatu handiko hainbat nahasgailu aldi berean erabiltzeko gaitasuna eskainiz.\nGlobecast Americas-ek Lou DiMauro-k iragarri du East Coast-eko salmenten presidente nagusia - Iraila 8, 2020\nAudio Broadcast ingeniaria Calrec CES2017 Kontsola kontsola digitalak ip NAB Show Las Vegas TVU sareak Ultra HD foroa 2020-02-13\naurreko: Sinclair Broadcast Taldea Markes Broadcast ekoizpenaren biltegia optimizatzeko eta kudeatzeko tresnak erabiltzeko\nHurrengoa: Begiratu Z3 Technology-ren Z3Cam-4K ™ - H.265 4K IP Kamera Hurrengo 2020 NAB Show


Nola ikasi Kimika Kuantikoa izutu gabe: Superkonputazioa eta kuantika\nHau izan da kimika kuantikoari historikoki kimikaren beste alor askotik egin diguten komentarioa. Arrazoi historikoak daude horretarako. Kimika kuantikoak molekulen egitura, propietateak eta erreaktibitatea azaldu eta aurresan dezake, baina horretarako ekuazio konplikatuak erresolbatu behar dira. Blog honetan, Oinarriak atalean, joango gara hauek nolakoak diren azaltzen. Gera gaitezen momentuz ideia honekin, alegia, ekuazio konplikatuak ebatzi behar direla.\nKimika Kuantikoa sortu zenean, 1927. urtean, pentsa dezakezue ekuazio hauek nola ebatzi behar ziren. Eskuz. Teoria kuantikoa molekuletan aplikatzerakoan, sortu zen kimika kuantikoa. Erresolbatu beharreko ekuazioak, gainera, ezin ziren ebatzi, eta aurreko sarrera batean azaldu nuen bezala, metodo hurbilduak erabili behar ziren. Metodo hurbildu hauek erresolbatu beharreko problema sinplifikatzen zuten, eta soluzio matematiko hurbilduak lortzen ziren. Baina, esan bezala, dena eskuz egiten zen. Hori bai, paperean ala arbela batean (beheko irudia) eta ez pertsona baten bizkarrean (goiko irudikoa tatuajeak dira). Erresolbatu beharreko ekuazio hauek, nahiz eta hurbilduak izan, molekularen tamainarekin konplikatu egiten ziren. Pentsa, molekula zenbat eta handiagoa izan, nukleo eta elektroi gehiago ditu, eta honek arazoa konplikatu egiten du. Hortaz, kimikari kuantikoak, ekuazioak beraiek askatu behar zituztenez, molekula txikietara mugatzen ziren, ala, molekula handiagoak aztertzerakoan, metodoak asko sinplifikatzen zituzten. Bestalde, metodo berriak garatzeko orduan, molekula ala sistema imajinarioak erabiltzen zituzten, gero benetako molekuletan aplikatzeko. Hortaz, beste kimikari gehienak kimikari kuantikoak ez zituzten kimikari kontsideratzen, beraientzat fisikari ala matematikariak ziren.\nPentsa dezakezue, bada, zergatik nire lagunak horrekin adarra jotzen zidan, ez? O2-5 molekula ez da esistitzen. Berak, oraindik, oso hedatua zegoen estereotipoa zuen buruan, nahiz eta bakarrik adarra jotzeko erabili. Baina, ni Herbereetan nengoenean, oraindik kuantika "eskuz" egiten al genuen? Erantzuna ez da. Zergatik? Zer gertatu zen kimika kuantikoa sortu zen garaia eta ni Herbereetan egon nintzen garaiaren artean? Gauza sinple bat. Ordenadoreak sortu eta garatu ziren.\nBai, ordenadoreak. 1950-60 hamarkadetan garatuz joan ziren. Irudian, Harwell izeneko ordenadorea (1949. urtean eginda). Badakizue, ordenadoreak kalkuladora potente baten moduan funtzionatzen dutela. Hortaz, kimikari kuantikoek garatutako ekuazio horiek programatu daitezke programa informatikoak sortuz, eta programa hauek ejekutatuz, ekuazioen emaitzak lortu. Hasierako ordenadoreak ez ziren oso potenteak, eta denbora tardatzen zuten ekuazioen soluzioa aurkitzen, nahiz eta modelo oso sinplifikatuak izan. Hala ere, ordenadoreak potenteago bihurtzen joan ziren urteen poderioz, eta modelo sinplifikatu hauek gero eta azkarrago egiten zituzten. Noski, pertsonek baino dexente azkarrago. Honek posibilitate berri asko ireki zituen kimika kuantikoaren munduan ere bai.\nOrain kimikari kuantikoen betebeharra ez zen modelo ala metodo kuantikoak garatu eta askatzea, baizik eta garatu eta programatzea. Eta noski, egindakoa ulertu eta interpretatzea. Behin metodoa programatuta zegoela, ordenadoreak problema ebazten zuen. Ordenadoreen potentzia handitzeari esker, metodo sinplifikatu horiek konplikatzen hasi ziren kimikari kuantikoak. Beste modu batean esanda, hurbilketa gutxiago egin behar ziren. Problema konplikatuegia zen pertsona batek askatzeko, baina ordenadoreak askatzen zuenez... Hau dela eta, 50-60 hamarkadetatik aurrera, metodo sofistikatuagoen boom-a gertatu zen. Baina, oraindik, garai hartan, kimikari kuantikoak bere simulazioetan erabiltzen zituzten molekulak txikiak ziren, konparazioz. Molekula handiak aztertzeko, teoria klasikoa erabili behar zen. Baina badakigu teoria klasikoak ezin duela partikula elementalen portaera ongi azaldu... Hortaz, dilema bat zegoen. Molekula errealak (handiak) aztertzeko, metodo hurbilegiak erabili behar ziren, eta hortaz, emaitzak ere askotan emaitza esperimentaletatik urrun zeuden. Eta alderantziz, emaitza esperimentalak ongi azaltzen ahal ziren metodo kuantiko sofistikatuak erabiliz, baina hauek bakarrik molekula txikietan erabiltzen ahal ziren. Nola erresolbatu zen hau?\nGarbi dago egun batetik bestera ez zela erresolbatu. Eta, zintzoa izateko, esan beharko litzateke ez dela guztiz erresolbatu. Esan dezakegu, ordea, bidean gaudela. Beste modu batean esanda, gaur egungo konputazio ahalmena asko handitu denez, gero eta molekula handiagoak azter ditzakegu simulazio kuantikoen bidez (ehundaka atomo arazorik gabe). Nire laguna, Iban, biokimikoa, seguraski jada ez lidake adarra joko gaur egun, proteinak uretan simulatzeko gai garelako dagoeneko, milaka atomoz osatutako sistema errealak simulatuz. Hori bai, sistema osoa ez da kuantikoki tratatzen. Baina metodo kuantikoei buruz, beste sarreratxo bat eginen dut aurrerago. Metodo kuantikoen garapenagatik, Walter Kohn-ek (goian irudian) eta John A. Pople-k (irudian behean) Kimikako Nobel Saria altxatu zuten 1998. urtean.\nSimulazio potente hauek ez dira bakarrik gertatu ordenadoreak potenteago ala azkarrago bihurtu direlako. Konputazioan garatutako teknika berri batek ere garrantzi handia izan du: paralelizazioak. Hasierako ordenadoreetan, ekuazioak seriean ebazten ziren, bata bestearen atzetik. Paralelizazioan, ordenadore batek (master) lana beste ordenadore askotan banatzen du. Horrela, lana paraleloan egiten da, eta aldi berean gauza desberdinak joaten dira egiten. Programa informatikoen efizientzia oso garrantzitsua da paralelizazioari etekin handia ateratzeko (adibide bezala ikusi hemen). Honek izugarri handitu du konputazio kuantikoaren ahalmena. Hau dela eta, ordenadore askoz osatutako superordenadoreak garatuz joan dira. Gure kasuan, Euskal Herrian, horrelako Superordenadore bat daukagu: Arina (ikusi beheko irudia). Superordenadore hau Euskal Herriko Unibertsitateko (UPV/EHU) Ikerketari Aplikatutako Informatika Zerbitzu Nagusiak kudeatzen du. Bertan, 1400 prozesadore baino gehiago daude, ikerlari zientifiko, ingeniari, ala edozein ikerketa talde zein enpresek erabiltzeko zai.\nArinan (ikusi 2011 urteari dagokion informea), 16 ikerketa talde / enpresak baino gehiagok erabiltzen dute zerbitzua, Unibertsitatekoak eta Unibertsitatetik kanpokoak. Esan beharra dago, Superkonputazioaren beharra ez dela bakarrik kimika ala fisika kuantikoaren behar bat, baizik eta oso esparru zabaleko taldeek erabiltzen dutela, Kimika, Fisika, Informatika, Matematika, Farmazia, Medikuntza, etab.\nBaina ez bakarrik arlo zientifikoetan lanean dauden taldeek erabiltzen dute. Meteorologia zerbitzuek ere bere simulazioak egiteko superordenadoreak erabiltzen dituzte (ikusi Weather Research & Forecasting-i buruzko informazioa hemen), eta enpresa askok exito handiak izan dituzte superkonputazioari esker. Honen adibideak hemen.\nLaburbilduz, adibide hauek erakusten dute Kimika Kuantikoaren garapenean superkonputazioak izan duen eragina, baina ez bakarrik kuantikan, baizik eta esparru akademiko eta enpresario askotan duen garrantzia. Arina da Euskal Herrian zerbitzu zabala eskeintzen duen superordenadorea, baina ez da dagoen superkonputadore bakarra, ikerketa zentru batzuk, Donostia International Physics Center-ek bezala, bere ikerlarientzat beste bat dauka. Honek bezala, beste askok. Gai honi buruz asko luza ninteke, eta barkatuko didate informatikariek datu teknikoak ez baditut ongi aipatu. Kimikaria naiz eta ez ditut ongi kontrolatzen. Beste batean, gai honen inguruko esparru konkretuak gehiago landuko ditut.\nNork publikatuta: Unknown Ordua 22:36


Sakanatik kobazulora, tantaz-tanta • ZUZEU\nMundua atomoez osatuta dagoela diote, baina nire irudimenean tantak direla pentsatzea gustatzen zait. Ura dagoen lekuan sortzen da bizia. Tantek ernaldu gintuzten, tantaz-tanta gorpuztu gara, eta malko, odol eta izerdi tanten artean munduratu. Kristautasunak itsasoaren ideia babestu du beti, olatua, kolektiboa; budismoak aldiz tanta aipatzen du, bereizitako norbanakoa, elementu bakarra. Budismoa auto-errealizazioa da, kristautasunak humanitatea salbatu nahi du. Bietan tamainaz gaindi tanta da oinarria, eta bietatik edaten dut nik, baita zuek ere, kolektiboaz eta norbanakoaz hausnartzerakoan; irakurketa hori ez zuen Herrirak asmatu.\nSilesius mistiko kristauak hala adierazi zuen: “itsaso bihurtzen da tanta bakoitza itsasora iristen denean, eta arima Jainko bihurtu Jainkoarengana igotzean“. Mistiko hindu batek ere antzekoa esaten zuen: “Ni nintzenean, Jainkoa ez zen; Jainkoa denean, Ni ez naiz jada“. Kasik erlijio guztiek daukate korronte mistizista bat, eta Sofiari azaltzen dioten bezala, antzekotasun handiak dauzkate beraien artean. Agnostiko eta ateoenak ere bai, noski.\nTantak formaz alda dezake, eta horrela sortu ziren tantartida eta tantartikoa, eta bueltan datoz tantaz-tanta, desegiten; ez da tantakeria. Gure pailazoek abesten duten bezala “ni euri tanta banintz egingo nuke zure sudurrean txirrist, lurrean erortzean salto eta hodeietara joango nintzateke berriz”; eta hori da gertatzen ari zaiona munduari sudurraren puntan. Munduak eguzkiaren inguruan ematen ditu bueltak, eta tantak jira eta biraka dabiltz munduaren barruan, egunen batean mundua bera irentsi arte. Tanta tatxan!\nTantaren inguruko ene mistizismo ateoa sortzen hasi eta estalaktitei begira jarri naiz. Tanta bakoitzak berarekin dakarren mineral guztiek forma ematen diote harriari, pixkanaka, milaka urteetan zehar, eta tantaz-tanta osatu. Batzuetan pentsatzen dut gure prozesu kolektibo eta indibidualek antzekotasun handiak dauzkatela estalaktitak osatzeko behar den bidearekin. Ibilbide luzeak dira, maiz nahi baino geldoagoak, eta bietan gorpuzten gaituzte tantek. Beharragatik edo plazer hutsagatik botatzen ditugun izerdi tantek; zorionez edo zoritxarrez isurtzen dugun negar malko bakoitzak; borondatez ala gogoz kontra ematen dugun odolak. Tanta bakoitzak geure izatea osatzeko ekarpen bat dakar berarekin; jaiotzean bezala, bizitzan forma ematen digute tantek. Bidea egiten, osatzen, harik eta azkenean, lurrarekin bat egiten dugun arte; edo estalagmita batekin, nork daki.\nBaina hori nork ulertarazi etxean zai bakarrik denari, sakana batetik atera eta kobazulo batean sartu dutenari.\nAlde Hemendik, altsasu, errepresioa, guardia zibila, nafarroa, Sakana, sakanatik kobazulora, tanta, tantak, tantaz tanta


Bi pertsona atxilotu dituzte dirua faltsutzeagatik\nGetxoko Udaltzaingoaren Ikerketa Unitateko agenteek bi gizon atxilotu zituzten joan den asteazkenean, hilak 11, Getxoko hainbat establezimendutan diru-paper faltsuak erabiltzeagatik.\nDuela egun batzuk, herriko ostalari batek Udaltzaingoari jakinarazi zion gizon bat bere lokalean 20 euroko billetearekin erosten saiatu zela, eta horrek ostalariaren susmoak eragin zituen. Ondoren, gizona korrika atera zen lokaletik. Berehala aktibatu zen polizia getxotarrak erabiltzen duen SMS sistema, udalerriko merkatariei eta ostalariei gertatutakoaren berri emateko.\nOndoren, joan den asteazken arratsaldean, Algorta auzoko okindegi bateko jabeak poliziari ere deitu zion, bi gizon bere lokalean "billete faltsu bat sartzen" saiatu zirela jakinarazteko. Berehala, uniformerik gabeko agenteekin dispositibo bat ezarri zen, bi gizonak aurkitzeko. Saltzaileak emandako deskribapena funtsezkoa izan zen kasu honetan, oso zehatza izan baitzen batez ere jantzietan. Hala, 15 minutuko bilaketaren ondoren, bi gizonak beste lokal batean detektatu zituzten, eragiketa bera egiten saiatzen ari zirela. Ordainketa egiteko unean, dendaria engainatzea lortu zuten.\nPertsona horiei 20 euroko 15 billete faltsu atzeman zizkieten, jaka baten barruko poltsikoan ezkutatuta zituztenak, eta, ondorioz, atxilotu eta epailearen esku utzi zituzten, dirua faltsutzea egotzita.\nBilletea ukitzearen garrantzia\nUdaltzaingoak jakinarazi du beti izan behar dela mesfidantza puntu bat itxura txarra duten billeteekin ordaintzen duten pertsona ezezagunekiko. Horrela, garrantzitsua da txartela ukitzea, benetako baten eta faltsu baten arteko ukimena nabarmen aldatzen baita. "Billete batek dituen segurtasun neurriak askotarikoak dira. Faltsutzaileek lortu dute horietako askok jatorrizkoen antza izatea", diote polizia adituek. "Baina egia da papera oraindik faltsutzea zaila dela, eta, beraz, billetea asko ukitzea gomendatzen da", gaineratu dute.\nAzkenik, Udaltzaingoak gogorarazi du Gabonetan gertutasun- eta segurtasun-dispositibo bat ezarriko duela, uniformedun eta uniformerik gabeko agenteek oinezko zerbitzua indartzeko, horrelako gertakarien aurrean erantzun azkarra eta zehatza emateko.


Egunero teknologian sakon nagoen bitartean, ez dut nire enpresak bezeroentzako ezartzen dituen integrazio eta automatizazio konplexuak partekatu nahiko nituzkeen bezainbeste denbora lortzen. Gainera, ez dut aurkikuntza denbora asko. Idazten dudan teknologia gehiena bilatzen duten enpresak dira Martech Zone horiek estaltzen ditu, baina tarteka - batez ere Twitter bidez - partekatu behar dudan teknologia berri baten inguruan zalaparta batzuk ikusten ditut.\nWeb diseinuan, mugikorretarako aplikazioen garapenean edo edukiak kudeatzeko sistema konfiguratzen lan egiten baduzu, ziurrenik estilo orrialde anitzetan lehian dauden estiloen frustrazioekin borrokatu zara. Nabigatzaile bakoitzaren barruan sortutako garapen tresna harrigarriekin ere, CSS jarraipena egiteak eta garbiketak denbora eta energia gehiegi eska dezake.\nBootstrap - Hamarkada batean zehar garatutako esparrua, Twitterrek lehen aldiz aurkeztu zuena. Ezaugarri ugari eskaintzen ditu. Alde txarrak ditu, SASS behar da, gehiegizkoa da, JQquery-ren menpe dago, eta kargatzeko nahiko larria da.\nFundazioa - CSS esparru generiko eta erabilerrazagoa, erraz pertsonaliza daitezkeen osagai ugari dituena. Gainera, badago Posta elektronikorako oinarria Mugimendu-interfazea animazioetarako.\nTailwind CSS markoa\nBeste esparru batzuek erabiltzaileen interfaze elementu ezagunak egokitzen lan bikaina egiten duten bitartean, Tailwind-ek izeneko metodologia erabiltzen du CSS atomikoa. Laburbilduz, Tailwind-ek ingenioz antolatu zituen klase izenak hizkuntza naturala erabiliz, esaten dutena egiteko. Beraz, Tailwind-ek osagaien liburutegirik ez duen arren, interfaze indartsua eta sentikorra erraz eraikitzeko gaitasuna CSS klaseen izenak erreferentziatzat hartuta dotorea, azkarra eta paregabea da.\nTailwind-ek ere zoragarria du luzapena eskuragarri VS Kodearentzat, Microsoft-en kode editoretik klaseak erraz identifikatu eta txertatu ahal izateko.